sagorsarker/bangla-wikipedia huggingface dataset:
টিমানে এর্দিমি

টিমানে এর্দিমি চাদের বিদ্রোহী গোষ্ঠী "ডেমোক্রেটিক ফোর্সেস র্যালি" ("Rassemblement des Forces pour le Changement, RFC") এর নেতা, যার ২০০৮ সালের শুরুর দিকে ৮০০ সৈন্য ছিল। তিনি জাতিগতভাবে যাহাওয়া জনগণের সদস্য এবং চাদের রাষ্ট্রপতি ইদ্রিস দেবির ভাগ্নে।
২০০৭ সালে চাদ টিমানে এর্দিমির বিরুদ্ধে আন্তর্জাতিক গ্রেপ্তারি পরোয়ানা জারি করে। ২০০৮ সালের ১৫ আগস্ট, একটি চাদিয়ান আদালত তাকে অনুপস্থিতিতে মৃত্যুদণ্ড দেয় আরও ১১ জনের সঙ্গে। এ রায়ের প্রতিক্রিয়ায় এর্দিমি বলেন, তিনি মামলার বিষয়ে জানতেন না এবং মন্তব্য করেন যে সরকারে তার বিরোধীদেরই "বিচারের মুখোমুখি হওয়া উচিত"।
আগের বিরোধিতা সত্ত্বেও, RFC সহ বিভিন্ন বিদ্রোহী দল ১৯ জানুয়ারি ২০০৯ সালে এক হয়ে "প্রতিরোধ বাহিনীর ইউনিয়ন" গঠন করে। এর্দিমি বলেন, এটি "আমাদের সরকারবিরোধী লড়াই আরও শক্তিশালী করবে"। তিনি দেবির সেনাবাহিনীর উন্নতি নিয়ে ব্যঙ্গ করে বলেন, দেবি "তার নতুন ট্যাংক ও বিমান চালানোর জন্য রোবট কেনা উচিত ছিল", কারণ "আমরা আক্রমণ করলে চালানোর লোক পাবে না"। প্রতিবেদনে বলা হয়, ২৩ জানুয়ারি ঐক্যমতের ভিত্তিতে এর্দিমিকে নতুন দলের নেতা নির্বাচিত করা হয়।
২০১৭ সালের মধ্যে এর্দিমি কাতারে নির্বাসিত ছিলেন। সেখান থেকে তিনি দক্ষিণ লিবিয়ায় থাকা তার বিদ্রোহী বাহিনীকে নেতৃত্ব দিচ্ছিলেন। তার এই কার্যকলাপের ফলে চাদ কাতারের সঙ্গে কূটনৈতিক সম্পর্ক ছিন্ন করে, অভিযোগ করে যে কাতার "সন্ত্রাসবাদ" সমর্থন করছে।
আইকি ভাষা

আইকি হলো চাদের একটি মাবান ভাষা। এর দুটি উপভাষা আছে—রুঙ্গা ও কিবেত। এই দুইটি উপভাষা এতটাই ভিন্ন যে অনেক সময় আলাদা ভাষা হিসেবে গণ্য করা হয়। কিবেত (কিবেইত, কিবিত, কাবেনতাং) চাদে প্রচলিত, আর রুঙ্গা (রুংগো) চাদ ও মধ্য আফ্রিকান প্রজাতন্ত্র—দুই দেশেই প্রচলিত। মধ্য আফ্রিকান প্রজাতন্ত্রে একে "আইকি" বা "আয়কিনদাং" নামেও ডাকা হয়।
কিবেত ভাষার সম্ভাব্য উপভাষা হলো দাগাল (দাগেল, দাগ্গাল) ও মুরু (মুর্রু, মুরো, মুর্রো)। তবে এদের সম্পর্কে খুব কম তথ্য জানা যায় এবং ব্লেঞ্চ (২০১২) এগুলোকে আলাদা ভাষা হিসেবে তালিকাভুক্ত করেছেন।
আইকি অঞ্চল বছরের অর্ধেক সময় প্লাবিত থাকে।
উপরন্তু, নিম্নলিখিত ডিপ্থংস পাওয়া যাবেঃ/ei/,/éi/,/eu/,/əu/,,/ou/।
দুটি টোন আছেঃ উচ্চ এবং নিম্ন।
কারাঙ্গা ভাষা

কারাঙ্গা হলো একটি মাবান ভাষা। এই ভাষা চাদে ব্যবহার বা বলা হয়। এর বক্তারা চারটি গোষ্ঠীতে বিভক্ত, প্রতিটি গোষ্ঠীর নিজস্ব উপভাষা রয়েছে: কারাঙ্গা (কুরুঙ্গা), কাশমির (কাচমির), বাকহা (বাক্সা, বাকাত) বা ফালা (ফালা), এবং কনিয়েই (কনিয়ারে, কোগনেৰে) বা ময়ো (মোয়ো)। কারাঙ্গা ভাষা মাসালিত ভাষার সাথে ঘনিষ্ঠভাবে সম্পর্কিত।
অ্যাগিয়াস

অ্যাগিয়াস একটি মাল্টিজ উপাধি। এটি সম্ভবত গ্রীক শব্দ "অ্যাগিওস" থেকে এসেছে, যার মানে "পবিত্র" বা "সন্ত"। অন্য একটি উৎস হলো আরবি "ʿঅজূজ", যার মানে "বৃদ্ধ পুরুষ" বা "বৃদ্ধ মহিলা"।
এই নামের ব্যক্তিদের মধ্যে রয়েছেঃ
আক্কাদেমজা তাল-মালতি

আক্কাদেমজা তাল-মালতি ছিল ২০ শতকের প্রথম দিক থেকে শতাব্দীর শেষ পর্যন্ত মাল্টিজ ভাষার প্রধান নিয়ন্ত্রণকারী প্রতিষ্ঠান, যখন একটি সরকার-অনুপ্রাণিত আইন পাস করা হয়েছিল জাতীয় ভাষা সংক্রান্ত বিষয়গুলি রক্ষা করার জন্য। ইউরোপীয় ইউনিয়নে যোগদান করার সময়, মাল্টিজ ভাষা ইউরোপীয় ইউনিয়নের স্বীকৃত ভাষাগুলির মধ্যে একটি হয়ে ওঠে।
প্রথমে এল-ঘআকদা তাল-কিত্তিবা তাল-মালতি (মাল্টিজ লেখকদের সংস্থা) নামে পরিচিত, এটি মাল্টার প্রাচীনতম সাহিত্যিক সংগঠন, যার প্রথম কার্যক্রম ১৯২০-এর দশকের প্রারম্ভে শুরু হয়েছিল, সাহিত্যিক ব্যক্তিত্বদের নেতৃত্বে যেমন ডুন কার্ম, ইউজ মুসকাট আজোপার্দি এবং নিনু ক্রিমোনা, যা মাল্টিজ ভাষার পক্ষে প্রচারণা চালিয়েছিল। আক্কাদেমজা মূলত গত শতাব্দীতে মাল্টিজ ভাষার প্রধান ভাষাগত এবং সাহিত্যিক উন্নয়নের জন্য দায়ী ছিল, ভাষাগত একাডেমিক উদ্যোগগুলি তৈরি করেছিল, যা শেষমেশ একটি মানক লিখিত মাল্টিজের জাতীয় স্বীকৃতিতে পৌঁছেছিল।
২০০৫ সালে, মাল্টিজ সংসদের মাধ্যমে একটি আইন দ্বারা ন্যাশনাল কাউন্সিল ফর দ্য মাল্টিজ ল্যাংগুয়েজ প্রতিষ্ঠিত হয়। এই কাউন্সিল বর্তমানে মাল্টিজ ভাষার প্রধান নিয়ন্ত্রণকারী প্রতিষ্ঠান, যা এল-আক্কাদেমজা তাল-মালতি এর স্থানে প্রতিষ্ঠিত হয়েছে।
প্রাচীন গ্রীক লোককাহিনী

প্রাচীন গ্রীক লোককাহিনিতে বিভিন্ন ধরনের গল্প অন্তর্ভুক্ত ছিল, যেমন পুরাণ (গ্রীক পুরাণ), কিংবদন্তি এবং লোককাহিনী। ক্লাসিকবাদী উইলিয়াম হ্যানসেন অনুযায়ী: "গ্রীক ও রোমানরা আমাদের জানা সমস্ত মৌখিক বর্ণনার ধরনই জানত, এমনকি ভূত-কথা এবং শহুরে কিংবদন্তিও, কিন্তু তারা আরও অনেক ধরনের গল্পও বলতো যা পশ্চিমা বিশ্বের বেশিরভাগ স্থানে এখন আর মৌখিকভাবে প্রচারিত হয় না, যেমন পুরাণ এবং পরী-কাহিনী।"
বিশেষ কিছু লোককাহিনির ধরন গবেষণার বিষয় হয়ে উঠেছে, যার মধ্যে ভূতকাহিনীও অন্তর্ভুক্ত। উদাহরণস্বরূপ, ক্লাসিকবাদী ডেবি ফেলটন উল্লেখ করেছেন যে "গ্রীক ও রোমানদের ভূত সম্পর্কিত অনেক লোকবিশ্বাস ছিল", এবং তিনি ক্লাসিকাল রেকর্ডে এই ধরনের বিভিন্ন উদাহরণ তুলে ধরেন।
ঐতিহাসিকভাবে, ধ্রুপদীবাদীরা খুব কমই লোককাহিনী অধ্যয়নে জড়িত ছিলেন।
অ্যান বোডেনহ্যাম

অ্যান বোডেনহ্যাম (মৃত্যু ১৬৫৩ সাল) একজন ইংরেজ মহিলা ছিলেন। তাকে জাদুবিদ্যার জন্য মৃত্যুদণ্ড দেওয়া হয়েছিল।
অ্যান বডেনহ্যাম ছিলেন জন ল্যাম্বের সহকারী। তাকে ১৬২৮ সালে কালো যাদুর অভিযোগে হত্যা করা হয়েছিল। তিনি সলসবারিতে একজন জাদুকরী নারী হিসেবে কাজ করতেন।
জাদু করার অভিযোগে তাঁকে অভিযুক্ত করেন অ্যান স্টাইলস, যিনি সেই সময়ে বিষ খাইয়ে হত্যার অভিযোগে অভিযুক্ত ছিলেন। অ্যান স্টাইলস বলেছিলেন যে অ্যান বডেনহ্যাম শয়তানের সঙ্গে একটি চুক্তি করেছিলেন এবং তাঁকে একই কাজ করতে রাজি করিয়েছিলেন। সেই সময়ের গুঞ্জনে বলা হয়েছিল যে তিনি শয়তানদের ডেকে আনতে পারতেন এবং নিজেকে কুকুর, সিংহ, ভাল্লুক, নেকড়ে বা বানরের চেহারায় রূপান্তরিত করতে পারতেন।
অ্যান বোডেনহ্যামকে শয়তানের চিহ্নের জন্য পরীক্ষা করা হয়েছিল। অভিযুক্ত হিসেবে তাকে দোষী সাব্যস্ত করা হয়েছিল। 
১৬৫৩ সালে স্যালিসবারিতে তাকে ফাঁসি দেওয়া হয়েছিল।
তার ঘটানাটি কিছু পুস্তিকা গ্রন্থের বিষয় ছিল, যেমন "বাওয়ার, এডমন্ড এর ডক্টর ল্যাম্ব রিভাইভড, অর, উইচক্রাফট কন্ডেমড ইন অ্যান বডেনহ্যাম। লন্ডন: ১৬৫৩ এবং ডক্টর ল্যাম্বস ডার্লিং। লন্ডন: ১৬৫৩"
কেমব্রিজের হেনরি মোর এই মামলাটি সতর্কতার সাথে পরীক্ষা করেছিলেন এবং এটি একটি বইয়ে উপস্থাপন করেছিলেন। তিনি ১৬৫৫ সালে বইটিতে যাদুবিদ্যা সম্পর্কে প্রকাশ করেছিলেন, যেখানে তিনি এই ঘটনাটি যাদুবিদ্যার অস্তিত্বের একটি উদাহরণ হিসেবে তুলে ধরেন এবং এই বইটি ইংল্যান্ডে তার শেষ তীব্র যাদুবিদ্যা অনুসন্ধানের সময় অনেক প্রভাবশালী হয়ে ওঠে।
আতসুগেওই ঐতিহ্যবাহী কাহিনি

আতসুগেওই ঐতিহ্যবাহী কাহিনির মধ্যে পুরাণ, কিংবদন্তি, কাহিনী এবং মৌখিক ইতিহাস অন্তর্ভুক্ত রয়েছে এবং এটি উত্তরের ক্যালিফোর্নিয়ার পিট রিভার বেসিনের আতসুগেওই জনগণ দ্বারা সংরক্ষিত।
আতসুগেওই মৌখিক সাহিত্য আতসুগেওই সংস্কৃতির মধ্যবর্তী অবস্থানকে প্রতিফলিত করে, যা কেন্দ্রীয় ক্যালিফোর্নিয়া, উত্তর-পশ্চিম উপকূল, মালভূমি এবং গ্রেট বেসিন অঞ্চলের মধ্যে অবস্থান করছে।
অ্যাটার্ড (উপাধি)

অ্যাটার্ড একটি মাল্টিজে পদবী যা সিসিলির প্রতিবেশী দ্বীপ থেকে উদ্ভূত। নামটি সম্ভবত "আথা" থেকে এসেছে, যার মানে "মহান" এবং "হার্ডু" থেকে এসেছে, যার মানে "শক্তিশালী"। আরেকটি সম্ভাবনা হল যে এটি ইতালির অ্যাটি গ্রাম থেকে এসেছে। এই পদবীধারী কিছু পরিচিত ব্যক্তি হলেন:
ইভাঞ্জেলিন হার্টজ

ইভাঞ্জেলিন হার্টজ, কলোরাডোর একজন রাজ্য প্রতিনিধি ছিলেন। তিনি ডেনভারের প্রতিনিধিত্ব করেছেন। তিনি সর্বপ্রথম ১৮৯৬ সালে রাজ্যসভায় নির্বাচিত হন তিনি পপুলিস্ট পার্টির প্রার্থী ছিলেন।
তিনি মৃত্যুদণ্ডের বিরোধিতা করেছিলেন এবং কলোরাডোতে শাস্তি হিসেবে ফাঁসি নিষিদ্ধ করার জন্য একটি বিল উত্থাপন করেছিলেন।
অগেনব্র্যান্ড

জুরা ক্যান্টনের পৌরাণিক কাহিনীতে, অগেনব্র্যান্ড একটি কালো কুকুর, যার চোখ আগুনের মতো জ্বলে। এটি পুরনো সয়হিয়েরস সেতুর কাছাকাছি ঘোরাফেরা করে। সেতুটি বীরস নদীর উপর ছিল (এখন ধ্বংস হয়ে গেছে)। সেখানে এটি তার মালিক, কাউন্ট রডলফ ডি সোগরেনকে খুঁজে বেড়ায়, যাকে ১২৩৩ সালে হত্যা করা হয়েছিল। বিশ্বাস করা হয়, অগেনব্র্যান্ড পথভ্রষ্ট ভ্রমণকারীদের অনুসরণ করে।
এই কুকুরটির আগুনের মতো জ্বলন্ত চোখ থাকায় তাকে "অগেনব্র্যান্ড" নামটি দেওয়া হয়েছে: তাদের দীপ্তি অস্পষ্ট নয়।
রডলফ ডি সোগরেন ছিলেন সয়হিয়েরস দুর্গের কাউন্ট (সয়হিয়েরস পূর্বে জার্মান ভাষায় সাউগার্ন নামে পরিচিত ছিল, যা সোগ্রেনের কাছাকাছি একটি নাম)।
১৮৫৫ সালে, জুড়া কিংবদন্তীর ক্যান্টনে অগেনব্র্যান্ডের উল্লেখ করা হয়েছিলঃ 
একই কুকুরের উল্লেখ রয়েছে সুইস আর্কাইভস অফ ফোক ট্র্যাডিশনস (জার্মান ভাষায় শ্যুইজারিস গেসেলশাফ্ট ফার ভক্সকুন্ডে) এ।
খাম্বা থোইবি জাগোই

খাম্বা থোইবি জাগোই যা খাম্বা থোইবি ক্লাসিক্যাল ডান্স বা খাম্বা থোইবি ব্যালে নামেও পরিচিত এটি একটি ঐতিহ্যবাহী মৈতেই আচারিক এবং নাট্যনৃত্যরূপ। এটি সাধারণত লই হারাওবা উৎসবের অংশ হিসেবে পরিবেশন করা হয় এবং প্রভু থাংচিং (পুরানো মণিপুরিতে 'থাংজিং') এর উদ্দেশ্যে উদযাপিত হয়, যিনি প্রাচীন মৈরাং রাজ্যের প্রধান দেবতা। এটি মণিপুরি রাস লীলা ক্লাসিক্যাল নৃত্য নাটকের বিকাশের জন্য এক গুরুত্বপূর্ণ সাংস্কৃতিক উপাদান হিসেবে প্রেরণা প্রদান করে।
বিশ্বাস করা হয় যে এই নৃত্যশৈলীটি প্রথম দেবতার সামনে খুমান খাম্বা এবং মইরাং থোইবি দ্বারা পরিবেশিত হয়েছিল। 
খাম্বা থোইবি নৃত্যের পাশাপাশি, মেইতেই সাংস্কৃতিক ঐতিহ্যের আরেকটি গুরুত্বপূর্ণ সাফল্য হলো খাম্বা থোইবি শেইরেং মহাকাব্য, যা খাম্বা এবং থোইবির কাহিনীর ওপর ভিত্তি করে লেখা হয়েছে। ভারতীয় মহাকাব্যগুলোর মধ্যে মহাভারত এবং রামায়ণের পরে তৃতীয় দীর্ঘতম এই ধ্রুপদী মেইতেই ভাষার মহাকাব্য, যার ৩৯,০০০ পংক্তি রয়েছে। এটি মণিপুরীদের জাতীয় মহাকাব্য হিসেবে স্বীকৃত এবং সম্মানিত। এই মহাকাব্য ঐতিহ্যবাহী গীতিনাট্য থেকে উদ্ভূত। মিনস্ট্রেল বা বার্ডরা পেনা (বাদ্যযন্ত্র) বাজিয়ে এই গীতিনাট্য প্রস্তুত করা হয়। 
প্রাচীন সময়ে মইরাংয়ের রাজা খুমান খাম্বা এবং তার প্রতিদ্বন্দ্বী কংগিয়াম্বাকে দেবতা ঠাংচিং (থাংজিং) -এর সম্মানে আয়োজিত বার্ষিক লাই হারাওবা উৎসব উদযাপনের জন্য পাহাড়ি অঞ্চল থেকে বিরল অর্কিড ফুল সংগ্রহ করে আনার নির্দেশ দেন। অনেক কষ্টে, দেবতার কৃপায় খাম্বা বন থেকে সবচেয়ে ভালো ফুল সংগ্রহ করেন। অন্যদিকে, কংগিয়াম্বা খুব সহজেই কিছু ফুল সংগ্রহ করলেও, সে সব এলোমেলো হয়ে গিয়েছিল। কংগিয়াম্বা প্রথমে রাজাকে এবং পরে অন্যান্যদের ফুল উপহার দেন। কিন্তু খাম্বা বিনয়ের সাথে একজন মহাপুরোহিতের পরামর্শ নিয়ে, প্রথমে দেবতা ঠাংচিংয়ের কাছে ফুল অর্পণ করেন এবং পরে রাজা, রাণী এবং রাজ্যের উচ্চপদস্থ কর্মকর্তাদের কাছে তা উপস্থাপন করেন। খাম্বার সৌজন্য এবং শিষ্টাচারে রাজপরিবার ও অভিজাতরা তাকে দুর্লভ উপহার দেন, যা কংগিয়াম্বার প্রাপ্ত উপহারের চেয়ে অনেক বেশি ছিল। পরে, কংগিয়াম্বা এবং তার স্ত্রীরা নৃত্য পরিবেশনের পর খাম্বা ও তার প্রেমিকা থোইবি ঈশ্বর ঠাংচিংয়ের সামনে নাচতে এবং গান গাইতে শুরু করেন। তাদের নাচ দুর্দান্ত ছিল। লোকেরা আনন্দে চিৎকার করে নাচতে থাকে, একসাথে ঘুরতে ঘুরতে অবশেষে তারা ঈশ্বরের সম্মুখে হাঁটু গেড়ে প্রণাম করে।
১৯৬০-এর দশকে, শ্রীমতি বিমলা রায়না খাম্বা এবং থোইবির ঐতিহ্যকে ভিত্তি করে একটি নতুন নৃত্যনাট্য বা ব্যালে রচনা করেন, যার নাম ছিল "খাম্বা থোইবি নৃত্যনাট্য"। এটি প্রথমবার ১৯৬০ সালের ১ জানুয়ারী, ভারত সরকারের তৎকালীন কেন্দ্রীয় বৈজ্ঞানিক গবেষণা ও সাংস্কৃতিক বিষয়ক মন্ত্রী হুমায়ুন কবিরের উপস্থিতিতে একটি অনুষ্ঠানে পরিবেশিত হয়। পরে, ১৯৬১ সালের ৬ ও ৭ নভেম্বর দিল্লিতে এটি পুনরায় পরিবেশিত হয়, এবং টাইমস অফ ইন্ডিয়া এটিকে প্রশংসিত করে। পরবর্তীতে, ২ মে ১৯৬২ তারিখে ভারতে নিযুক্ত তৎকালীন মার্কিন রাষ্ট্রদূত জন কেনেথ গ্যালব্রেথ এবং মিসেস জে কে গ্যালব্রেথ এই শিল্পকর্ম প্রত্যক্ষ করেছিলেন। পরবর্তীতে, খাম্বা থোইবি নৃত্যনাট্যটি অসংখ্য স্থানে একাধিকবার মঞ্চস্থ হয় এবং বারবার প্রশংসিত হয়।
রমেশ আচার্য

বিপ্লবী রমেশ আচার্য ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
কালীপ্রসন্ন আচার্যের পুত্র রমেশ আচার্য অবিভক্ত বাংলার ঢাকার বানারীপাড় গ্রামে জন্মগ্রহণ করেন। তিনি ময়মনসিংহ থেকে ম্যাট্রিকুলেশন ও ফার্স্ট আর্টস পরীক্ষায় উত্তীর্ণ হন। কিন্তু এখানে তিনি ঢাকার সোনারংয়ে একটি ন্যাশনাল স্কুল প্রতিষ্ঠার জন্য তার মেন্টর পুলিনবিহারী দাসের হাতে কলেজে ভর্তির টাকা তুলে দেওয়ার পর থেকে থেমে যান।
১৯০৭ সালে ঢাকায় ফিরে অনুশীলন সমিতিতে যোগ দেন। পুলিনবিহারী মায়ানমার সহ সমগ্র পূর্ব ভারতে অনুশীলন সমিতির প্রায় ছয়শত শাখা প্রতিষ্ঠা করেছিলেন, যার প্রধান হাত ছিল রমেশ আচার্য; দু'জনেই সোনারং ন্যাশনাল স্কুলে শিক্ষক হিসেবে কাজ করেছেন। ১৯১২ সালে বরিশাল জেলায় ধারাবাহিক স্বদেশী বিপ্লবী ডাকাতি সংঘটিত হয়: কাকুলিয়া (১৩ এপ্রিল), কুশাঙ্গল (১৭ এপ্রিল) এবং বিরাঙ্গাল (২৪ মে); কিন্তু সর্বত্র বিপ্লবীরা অক্ষত অবস্থায় পালিয়ে যান। চাপের মুখে পুলিশ ব্যাপক হারে গ্রেফতার করে এবং বরিশাল ষড়যন্ত্র মামলায় রমেশ আচার্যকে বারো বছরের কারাদণ্ডে দণ্ডিত করা হয়।
১৯২০ সালে মুক্তি পেয়ে রমেশ আচার্য নাগপুর কংগ্রেসে যোগ দিলেও অসহযোগ আন্দোলনে যোগ দেননি; এবং তার গোপন বিপ্লবী কার্যক্রম অব্যাহত রাখেন। ১৯২৪ সালে তিনি চার বছরের জন্য গ্রেপ্তার হন; ১৯৩০ সালে চট্টগ্রাম যুব অভ্যুত্থানের পর আবার আট বছরের জন্য কারারুদ্ধ হন। একজন কট্টর বিপ্লবী, তিনি কংগ্রেসে যোগ দেওয়ার পরেও পরিবর্তন করেননি; তাই যুব কংগ্রেস সভাপতি থাকাকালীন রামগড় ভাষণে (১৯৪০) তাঁকে আবার ১৯৪৬ সাল পর্যন্ত কারাভোগ করতে হয়।
বিয়াঙ্কা সেনসোরি

বিয়াঙ্কা সেনসোরি (জন্ম ৫ জানুয়ারি ১৯৯৫) একজন অস্ট্রেলীয় মডেল। তিনি মার্কিন র্যাপার এবং ফ্যাশন ডিজাইনার কানইয়ে ওয়েস্ট-এর সাথে তার সম্পর্কের জন্য পরিচিত। তিনি ২০২২ সালের ডিসেম্বরে একটি ব্যক্তিগত অনুষ্ঠানে ওয়েস্টকে বিয়ে করেছেন।
বিয়াঙ্কা সেনসোরি মেলবোর্নে জন্মগ্রহণ করেন। তিনি আলেকজান্দ্রা এবং এলিয়া "লিও" সেনসোরির তিন কন্যার একজন। তার পিতামহ-পিতামহী ইতালির স্থানীয় বাসিন্দা ছিলেন। পরে তারা তাদের পাঁচ সন্তান নিয়ে অস্ট্রেলিয়ায় পাড়ি জমান।
সেনসোরি মেলবোর্নের কেয়ারি ব্যাপটিস্ট গ্রামার স্কুলে পড়াশোনা করেছেন এবং মেলবোর্ন বিশ্ববিদ্যালয় থেকে স্থাপত্যেকলায় স্নাতক এবং স্নাতকোত্তর ডিগ্রি অর্জন করেছেন। তিনি ভিক্টোরিয়ার কলিংউড ভিত্তিক ডিপি টোসকানো আর্কিটেক্টস-এ স্থাপত্যেকলার ছাত্রী ছিলেন। সেনসোরি হাই স্কুল থেকে স্নাতক হওয়ার পর নাইলন্স জুয়েলারি ব্র্যান্ড তৈরি করেন।
তার দুই বোন রয়েছে, যারা অ্যাঞ্জেলিনা সেনসোরি এবং অ্যালিসিয়া সেনসোরি নামে পরিচিত।
আঁচল কুমার

আঁচল কুমার একজন ভারতীয় অভিনেত্রী, সুপার-মডেল, প্রভাবশালী এবং সৌন্দর্য প্রতিযোগিতার খেতাবধারী যিনি গ্ল্যাডর‍্যাগস ম্যানহান্ট এবং মেগামডেল প্রতিযোগিতার খেতাব জিতেছেন এবং ১৯৯৯ সালে মিস ইন্টারকন্টিনেন্টালে ভারতের প্রতিনিধিত্ব করেছেন। তিনি বলিউড ছবি ফ্যাশন এবং ব্লাফমাস্টার!-এও অভিনয় করেছেন। 
আঁচলের জন্ম ১৯৭৯ সালের ২৪ অক্টোবর ভারতের চণ্ডীগড়ে। তিনি চণ্ডীগড়ের সেন্ট স্টিফেনস স্কুলে পড়াশোনা করেন এবং পরে মুম্বাইয়ের মিথিবাই কলেজ থেকে স্নাতক হন। দেশব্যাপী এক অভিযানের সময় এবিসিএল কর্তৃক আবিষ্কৃত হওয়ার পর তিনি ষোল বছর বয়সে মডেলিং শুরু করেন।
২০ বছর বয়সে, আঁচল তার প্রথম সৌন্দর্য প্রতিযোগিতা, ১৯৯৯ সালে অনুষ্ঠিত ষষ্ঠ গ্ল্যাডর‍্যাগস ম্যানহান্ট এবং মেগামডেল প্রতিযোগিতা জিতেছিলেন। এরপর তিনি জার্মানিতে অনুষ্ঠিত আন্তর্জাতিক প্রতিযোগিতা, মিস ইন্টারকন্টিনেন্টাল প্রতিযোগিতায় ভারতের প্রতিনিধিত্ব করেন।
১৯৯৯ সালে গ্ল্যাডর‍্যাগস জেতার পর থেকে, আঁচল মডেলিং চালিয়ে যান এবং ফ্যাশন এবং ব্লাফমাস্টার!-এর মতো অনেক হিন্দি ছবিতে ছোটখাটো ভূমিকায় অভিনয় করেন। তিনি সানসিল্ক এবং বোম্বে ডাইং সহ বেশ কয়েকটি বড় ব্র্যান্ডের প্রতিনিধিত্ব করেছিলেন। ২০০৭ সালে, তিনি নিউ জার্সির আটলান্টিক সিটিতে অনুষ্ঠিত বলিউড ফ্যাশন ও সঙ্গীত পুরস্কারে বছরের সেরা মহিলা মডেলের পুরস্কার পেয়েছিলেন।
তিনি অসংখ্য মিউজিক ভিডিওতে অভিনয় করেছেন, যার মধ্যে রয়েছে আয়না, মুখরা তুমাহরা, দোপাট্টা তেরা সাতরং দা, ব্যাক ইন বেড অ্যাণ্ড ব্লাইণ্ড এবং দ্য হলি রোলার্স। আঁচল টিভি অনুষ্ঠানগুলিতেও উপস্থিত হয়েছেন, জি টিভিতে কুইজ শো "বাজি কিসকি"-র সেলিব্রিটি বিভাগে জয়লাভ করেছেন এবং সালমান খানের আয়োজক হিন্দি রিয়েলিটি শো "বিগ বস" -এ অংশগ্রহণ করেছেন।
আঁচলের সাথে পিপল গ্রুপ এবং শাদি ডটকমের প্রতিষ্ঠাতা এবং সিইও অনুপম মিত্তলের একটি অনুষ্ঠানে দেখা হয়। সাত বছর প্রেমের পর, এই দম্পতি ৪ জুলাই ২০১৩ তারিখে জয়পুরে একটি অনুষ্ঠানে বিয়ে করেন। তাদের অ্যালিসা মিত্তাল নামে একটি কন্যা সন্তান রয়েছে।
চেলসি ক্লিনটন

চেলসি ভিক্টোরিয়া ক্লিনটন (জন্ম ২৭ ফে ২০৫২১৯৮০) একজন মার্কিন লেখিকা। তিনি প্রাক্তন মার্কিন রাষ্ট্রপতি বিল ক্লিনটন ও প্রাক্তন মার্কিন পররাষ্ট্রমন্ত্রী এবং মার্কিন সিনেটর হিলারি ক্লিনটনের একমাত্র সন্তান।
চেলসি ভিক্টোরিয়া ক্লিনটনের জন্ম ১৯৮০ সালের ২৭শে ফেব্রুয়ারী আরকানসাসের লিটল রকে। তিনি হিলারি এবং বিল ক্লিনটনের একমাত্র সন্তান। ১৯৭৮ সালের ক্রিসমাসের ছুটিতে লন্ডনের চেলসি পাড়ায় ভ্রমণের মাধ্যমে তার নামকরণ করা হয়েছিল। হিলারি বলেন যে ১৯৬৯ সালে জুডি কলিন্সের জনি মিচেলের "চেলসি মর্নিং" গানের রেকর্ডিং শুনে বিল মন্তব্য করেছিলেন, "যদি আমাদের কখনও কোনও মেয়ে হয়, তাহলে তার নাম চেলসি হওয়া উচিত"।
কেট মেয়ারা

কেট রুনি মেয়ারা ( ; জন্ম ফেব্রুয়ারি ২৭, ১৯৮৩) একজন মার্কিন অভিনেত্রী। তিনি টেলিভিশনে তার কাজের জন্য পরিচিত। তিনি বিশেষ করে নেটফ্লিক্স-এর "হাউজ অফ কার্ডস" (২০১৩–২০১৪; ২০১৬)-এ সাংবাদিক জো বার্নেস, ফক্সের থ্রিলার সিরিজ "২৪" (২০০৬)-এ কম্পিউটার বিশ্লেষক শারি রোথেনবার্গ, এফএক্স-এর মিনি সিরিজ "আমেরিকান হরর স্টোরি: মার্ডার হাউজ" (২০১১)-এ হেইডেন ম্যাকক্লেইন, এফএক্স-এর ড্র্যাগ বল কালচার ড্রামা সিরিজ "পোজ" (২০১৮)-এর প্রথম মৌসুমে প্যাটি বোয়েস, এবং এফএক্স-এর মিনি সিরিজ " আ টিচার" (২০২০)-এ একটি নাবালক ছাত্রের সাথে জড়িত একজন শিক্ষিকার চরিত্রে অভিনয় করেছেন।
মেয়ারা অভিনীত প্রথম চলচ্চিত্র "র্যান্ডম হার্টস" (১৯৯৯)। এরপর তিনি "ব্রোকব্যাক মাউন্টেন" (২০০৫), "উই আর মার্শাল" (২০০৬), "শুটার" (২০০৭), "ট্রান্সসাইবেরিয়ান" (২০০৮), "স্টোন অফ ডেসটিনি" (২০০৮), "দ্য ওপেন রোড" (২০০৯), "ট্রান্সসেন্ডেন্স" (২০১৪), "দ্য মার্শিয়ান" (২০১৫), "ফ্যান্টাস্টিক ফোর" (২০১৫), "মরগ্যান" (২০১৬), "মেগান লিভি" (২০১৭), "মাই ডেইজ অফ মার্সি" (২০১৭), এবং "চ্যাপাকুইডিক" (২০১৮)-এ অভিনয় করেছেন।
বিটুইন হোপ অ্যান্ড হিস্ট্রি

বিটুইন হোপ অ্যান্ড হিস্ট্রি: মিটিং আমেরিকাস চ্যালেঞ্জেস ফর দ্য টুয়েন্টিফাস্ট সেঞ্চুরি হল ১৯৯৬ সালে রচিত তৎকালীন মার্কিন যুক্তরাষ্ট্রের রাষ্ট্রপতি বিল ক্লিনটনের একটি বই। ১৯৯৬ সালের মার্কিন রাষ্ট্রপতি নির্বাচনের আগে, ১৯৯৬ সালের সেপ্টেম্বরে র‍্যান্ডম হাউস প্রকাশনী এটি প্রকাশ করে, আংশিকভাবে ভোটারদের কাছে পৌঁছানোর একটি উপায় হিসেবে।
"নিউ ইয়র্ক টাইমস বুক রিভিউ" এটিকে "প্রেসিডেন্ট ক্লিনটনের "নতুন গণতান্ত্রিক" দর্শনের একটি স্ন্যাপশট হিসাবে বর্ণনা করেছে যখন তিনি তার প্রথম মেয়াদ থেকে (তিনি আশা করেন) তার দ্বিতীয় মেয়াদে যেতে চাচ্ছিলেন।"
মাদারগঞ্জ মডেল থানা

মাদারগঞ্জ মডেল থানা বাংলাদেশের জামালপুর জেলার মাদারগঞ্জ উপজেলায় অবস্থিত একটি থানা। এটি ১৯৮৩ সালে প্রতিষ্ঠিত হয় এবং বর্তমানে এটি মডেল থানা হিসেবে পরিচালিত হচ্ছে।
মাদারগঞ্জ মডেল থানা জামালপুর জেলার মাদারগঞ্জ উপজেলায় অবস্থিত। এর ভৌগোলিক স্থানাঙ্ক হলো:
মাদারগঞ্জ থানাটি ১৯৮৩ সালে প্রতিষ্ঠিত হয়। এটি মাদারগঞ্জ উপজেলার আইনশৃঙ্খলা পরিস্থিতি নিয়ন্ত্রণে গুরুত্বপূর্ণ ভূমিকা পালন করে আসছে। পরবর্তীতে এটি প্রশাসনিক ও আইনশৃঙ্খলা কার্যক্রমের উন্নতির জন্য মডেল থানা হিসেবে উন্নীত হয়।
২০১১ সালের আদমশুমারি অনুযায়ী মাদারগঞ্জ উপজেলার মোট জনসংখ্যা ২,৬৩,৬০৮ জন এবং জনঘনত্ব প্রতি বর্গকিলোমিটারে ১,১৭০ জন। পুরুষ ও নারীর অনুপাত ১০০:৯৮ এবং শিক্ষার হার ৩৩%।
মাদারগঞ্জ মডেল থানা সাধারণ জনগণের জন্য বিভিন্ন ধরনের সেবা প্রদান করে, যার মধ্যে উল্লেখযোগ্য:
কোলাবা

কোলাবা (, "কুলাবা", ) ভারতের মহারাষ্ট্র রাজ্যের মুম্বই শহরের একটি পাড়া। কোলাবা, ওরলি, বান্দ্রা ও মালাবার হিল মুম্বইয়ের চারটি উপদ্বীপ।
"কোলাবা" নামটি কোলি ভাষায় "কোলভাত" শব্দ থেকে আগত। পর্তুগিজদের আগমনের আগে কোলিরা ঐ দ্বীপপুঞ্জের আদি বাসিন্দা ছিল। বর্তমান কোলাবা অঞ্চলটি আগে দুটি দ্বীপ নিয়ে গঠিত ছিল: কোলাবা ও লিটল কোলাবা, আর উভয় দ্বীপই পর্তুগিজ-শাসিত বোম্বাই দ্বীপপুঞ্জের অংশ ছিল।
১৫৩৪ সালের ওয়াসাই চুক্তির মাধ্যমে গুজরাত সালতানাতের কাছ থেকে পর্তুগিজরা বোম্বাই দ্বীপপুঞ্জ অধিগ্রহণ করেছিল। ১৬৬১ সালের ৮ মে ইংল্যান্ডের দ্বিতীয় চার্লস ও পর্তুগালের ক্যাথরিনের মধ্যে বিবাহ চুক্তির ফলে ক্যাথরিনের যৌতুক হিসাবে বোম্বাই ব্রিটিশদের জিম্মায় চলে গিয়েছিল। কিন্তু পর্তুগিজ আধিকারিকরা বোম্বাই ক্ষান্তিতে তীব্র অসন্তুষ্ট ছিল, আর আলাপ-আলোচনা চলাকালীন ইংরেজ প্রতিনিধিদের উত্তর কন্নড়ের অঞ্জদ্বীপে সীমিত করা হতো। ১৬৭২ সালে নিযুক্ত গভর্নর জেরাল্ড অঙ্গিয়ার ১৬৭৫ সালে ব্রিটিশ ইস্ট ইন্ডিয়া কোম্পানির তরফে কোলাবা ও লিটল কোলাবা দ্বীপ অধিগ্রহণ করেছিলেন।
১৭৪৩ সালে বার্ষিক ২০০ ব্রিটিশ ভারতীয় টাকায় রিচার্ড ব্রটনকে ব্রিটিশ কোলাবার ইজারা দেওয়া হয়েছিল, যা ১৭৬৪ সালে পুনর্নবীকরণ করা হয়েছিল। ১৭৯৬ সালে কোলাবা একটি সেনানিবাস হয়ে গিয়েছিল, আর তখন কোলাবা বিভিন্নরকম সামুদ্রিক প্রাণীর জন্য পরিচিত ছিল, যেমন লইট্যা, কালো পমফ্রেট, কচ্ছপ, কাঁকড়া, চিংড়ি, গলদা ইত্যাদি।
১৮২৬ সালে আপার কোলাবা অঞ্চলে কোলাবা অবজারভেটরি নামক একটি আবহাওয়া পর্যবেক্ষণাগার প্রতিষ্ঠিত হয়েছিল। ১৮৩৮ সালে সম্পন্ন কোলাবা কজওয়ের মাধ্যমে কোলাবা ও লিটল কোলাবা দ্বীপকে বোম্বাই দ্বীপের সাথে সংযুক্ত করেছিল। ১৮৪৪ সালে কটন এক্সচেঞ্জ প্রতিষ্ঠার পর শীঘ্রই কোলাবা একটি বাণিজ্যিক কেন্দ্রে পরিণত হয়েছিল। সেখানকার স্থাবর সম্পত্তির দর বেড়ে গিয়েছিল। ১৮৬১ ও ১৮৬৩ সালে কোলাবা কজওয়ের প্রস্থ বৃদ্ধি করা হয়েছিল।
১৮৭২ সালে কোলাবা একটি পৃথক পৌর ওয়ার্ডে পরিণত হয়েছিল। ১৮৩৮ সালের প্রথম ইঙ্গ-আফগান যুদ্ধের পর ১৮৪৭ সালে কোলাবায় প্রথম আফগান গির্জা গড়ে উঠেছিল। ১৮৭৩ সালে চালু বোম্বাইয়ের প্রথম ট্রাম পরিষেবা প্রদানকারী কোম্পানির কার্যালয় কোলাবা কজওয়ের পশ্চিম প্রান্তে অবস্থিত, যেখানে বর্তমানে ইলেকট্রিক হাউস অবস্থিত।
২০০৮ সালের ২৬ থেকে ২৯ নভেম্বর পর্যন্ত দশজন সশস্ত্র পাকিস্তানি স্বয়ংক্রিয় যন্ত্র ও গ্রেনেড নিয়ে দশটি সমন্বয় সাধিত সন্ত্রাসী হামলা করেছিল। এই হামলার ফলে ১৬৪ জন নিহত ও ৩০৮ জন আহত হয়েছিল এবং বিভিন্ন গুরুত্বপূর্ণ ভবনে ভয়ানক ক্ষতি হয়েছিল। ক্ষতিগ্রস্ত ভবনের বেশিরভাগই কোলাবা ও আশেপাশের এলাকায় অবস্থিত, যেমন তাজমহল প্যালেস হোটেল, লিওপোল্ড ক্যাফে, মেরিন ড্রাইভ, ইত্যাদি।
মসরূক ইবনুল আজদা

মসরূক ইবনুল আজদা ( আরবি , মৃত্যু ৬৮২) ছিলেন একজন মশহূর এবং সম্মানিত তাবেয়ী, ফকীহ এবং মোহদ্দিছ। মূলত কূফা শহরের বাসিন্দা হওয়ায় তিনি হজরত সহাবীয়ে-রসূল আব্দুল্লাহ ইবনে মসঊদ (রহঃ)-এর বেশ শাগরেদানের মাঝে একজন ছিলেন। মসরূক পরবর্তীতে নিজের মতো করে একজন জনপ্রিয় ওস্তাদ হয়ে ওঠেন, যার মাঝে ভবিষ্যতের ওলমায়ে কেরাম যেমন হজর​ৎ ইব্রাহীম নখঈ সাহেব এবং অন্যান্যরা তার শাগরেদ ছিলেন। কথিত আছে যে তিনি ৬৫৮ সালে খলিফা হজরৎ আলী ইবনে আবূ তালেব (রহঃ)-এর পক্ষে খারেজীদের বিরুদ্ধে জঙ্গে লড়েছিলেন। 
ইমাম যহবী তার ""সিয়র আ'লামুন নুবলা" কেতাবে মসরূককে তাদের মাঝে অন্তর্ভুক্ত করেছেন যাদের আদব-আখলাক এবং এবাদতের দিক থেকে মুসলিম প্রজন্মের অনুকরণ (তকলীদ) করা জরূরী। কথিত আছে যে মসরূক বেশ আন্তরিকতার সাথে আল্লার এবাদ​ৎ করতেন এবং তিনি খানায়ে কাবা শরীফের সামনে সিজদা অবস্থায় ঘুমাতেন। যখন লোকেরা তাকে তার আখেরী অসুস্থতার সময় বিশ্রামের পরামর্শ দিল, তখন সে জওয়াব দিলেন: 'আমি আল্লার কসম করে বলছি যে যদি কেউ এসে আমাকে বলে যে আল্লাহ আমাকে কোন আজাব দেবেন না, তবুও আমি আগের মতোই আন্তরিকতার সাথে তাঁর কাছে এবাদ​ৎ করতে থাকব।'
সিন্ধুরা গাড্ডে

সিন্ধুরা গাড্ডে হলেন একজন প্রাক্তন ভারতীয় অভিনেত্রী এবং সৌন্দর্য প্রতিযোগিতার খেতাবধারী। তিনি ২০০৫ সালে ফেমিনা মিস ইন্ডিয়া ওয়ার্ল্ড জিতেছিলেন এবং ২০০৫ সালে মিস ওয়ার্ল্ড প্রতিযোগিতার সেমিফাইনালেও উঠেছিলেন।
সিন্ধুরা গাড্ডে অন্ধ্রপ্রদেশের বিজয়ওয়াড়ায় জন্মগ্রহণ করেন। তাঁর বাবা-মা বিদেশে নিউজিল্যান্ডে কর্মরত থাকাকালীন, বিজয়ওয়াড়ায় তাঁর দাদু-ঠাকুরমার কাছে তিনি বড় হয়ে হয়ে উঠে ছিলেন। ১০ বছর বয়সে তিনি নিউজিল্যান্ডে চলে যান। নিউজিল্যান্ডে পড়াশোনা শেষ করার পর, তিনি প্রচার মাধ্যম এবং ফ্যাশন জগতে তাঁর কর্মজীবন শুরু করেন। তিনি ভারতে ফিরে এসে ফার্মাকোলজি ও ফিজিওলজিতে দুটি ডিগ্রি এবং মডেলিংয়ে ডিপ্লোমা সম্পন্ন করেন। তিনি জাপানি, চীনা এবং আরবি ভাষায় প্রাথমিক কোর্সও গ্রহণ করেছিলেন।
২০০৫ সালে তিনি ফেমিনা মিস ইন্ডিয়া ওয়ার্ল্ডের মুকুট লাভ করেন। সেমিফাইনাল রাউন্ডে যখন তাঁকে জিজ্ঞাসা করা হয়েছিল যে তাঁরা কোন উদ্ভাবন তৈরি করতে চান এবং কেন, তখন তিনি উত্তর দিয়েছিলেন যে তিনি ক্যান্সারের জন্য একটি প্রাকৃতিক প্রতিকার তৈরি করতে চান। প্রতিযোগিতা জয়ের পর, তিনি বলেন, "জিতে তিনি নিজেকে বিশ্বের সর্বোচ্চ চূড়ায় আছেন মনে করেন এবং ভারতকে বিশ্বব্যাপী গর্বিত করার আশা করেন"। প্রতিযোগিতার সময় তাঁর ফ্যাশন ডিজাইনার ছিলেন জয়রাম রামিনেনি তিনি ২০০২ সালের মিস ইন্ডিয়া নিউজিল্যান্ডে প্রথম রানার আপ এবং ২০০২ সালের মিস অকল্যান্ডে দ্বিতীয় রানার আপ ছিলেন। মুকুট লাভের পর থেকে, তিনি বেশ কয়েকটি জনসমাবেশে উপস্থিত হয়েছেন, তার মধ্যে আছে ২০০৫ সালে মিশিগানের ডেট্রয়েটে TANA সম্মেলন এবং নিউ ইয়র্কের ওয়াপিংগার্স ফলসের হিন্দু সমাজ মন্দিরে উপস্থিতি। সিন্ধুরা ২০০৫ সালে চীনে অনুষ্ঠিত মিস ওয়ার্ল্ড প্রতিযোগিতায় সেমিফাইনালে উঠেছিলেন।
সিন্ধুরা গাড্ডে টলিউডে রোহিত খুরানার বিপরীতে ""সঙ্গমম"" মাধ্যমে চলচ্চিত্রে আত্মপ্রকাশ করেন। তেলুগু ছবিটি পরিচালনা করেছেন রসুল এলোর এবং প্রযোজনা করেছেন পি রমনা এবং গাভারা পার্থসারথি। তিনি "হে বেবিতেও" ছোট চরিত্রে অভিনয় করেছিলেন এবং নাগেশ কুকুনুরের "বেমিসাল" ছবিতে চুক্তিবদ্ধ হয়েছিলেন, কিন্তু সেই ছবিটির প্রযোজনা শুরু হয়নি। এরপর তিনি তেলুগু ছবিতে ফিরে রবি বাবু এবং "কিলারের" পরিচালনায় ""অমরাবতী"" তে অভিনয় করেন। 
তিনি টানা ৩ বছর ধরে ফেমিনা মিস ইন্ডিয়া সাউথের উপস্থাপক হিসেবে দায়িত্ব পালন করেছেন। 
২০১০ সালের ৪ঠা ডিসেম্বর তারিখে, তিনি নিউজিল্যান্ডে তাঁর ১০ বছরের প্রেমিক জোনাথন ওয়ার্ডকে বিয়ে করেন।
ওগরি (মেইতেই)

ওগরি হ্যাঙ্গেন বা ওগরি হ্যাংকেন একটি মেইতেই সাংস্কৃতিক সঙ্গীত আচার-অনুষ্ঠান, যার মাধ্যমে সূর্যের বিভিন্ন উপাধি এবং পৃথিবী সৃষ্টির পৌরাণিক কাহিনী বর্ণনা করা হয়। এটি সাধারণত লাই হারাওবা উৎসবের সমাপ্তিতে গাওয়া হয় এবং এর বিষয়বস্তু পৃথিবীর সৃষ্টির মিথের সাথে গভীর সম্পর্কিত।। এই গানটি সর্বশক্তিমান ঈশ্বরের প্রতি কৃতজ্ঞতার অভিব্যক্তি হিসেবে গণ্য হয়। এটি একটি পুরুষ গায়কদের কোরাস দ্বারা গাওয়া হয়, যেখানে মাইবাকে অগ্রদূত হিসেবে রাখা হয়। কোরাসের গায়ক্রা বৃত্তাকার সমূহ রচনা করে সংগীত পরিবেশন করে এবং তাদের শৃঙ্খল অটুট রাখতে নির্দেশ দেওয়া হয়। এর মন্ত্রমুগ্ধকর শক্তির জন্য এটি বিখ্যাত, কারণ এর কয়েকটি লাইনের পরিবর্তন মাধ্যমে রাজ্য এবং জনগণের সমৃদ্ধি বা ধ্বংস ঘটানোর ক্ষমতা রয়েছে বলে বিশ্বাস করা হয়।
অনেক শাসক তাদের বিজয় বা রাজ্যাভিষেকের সময় এই গান গেয়ে থাকেন। গান গাওয়ার পাশাপাশি তারা নৃত্যও পরিবেশন করতেন। প্রশাসন ও সামাজিক আচরণ সম্পর্কিত একটি গ্রন্থ "লাইসরা ফাম" ।সেই প্রাচীন পাণ্ডুলিপিতে এই গানের উল্লেখ আছে। সেই গ্রন্থে ওগরি গানটি ৩৩ খ্রিস্টাব্দে নংটা লাইলেন পাখাংপার রাজ্যাভিষেকের সময় গাওয়া হয়েছিল বলে উল্লেখ করে হয়েছে। "নাওথিংখং ফাম্বল কাবা" -তে বলা হয়েছে যে, ঋষি লুওয়াগ রাজা মেইতেই রাজপুত্রকে শেখানোর সময় এই গান গেয়েছিলেন। মেইতেই পৌরাণিক কাহিনীর অংশ থেকে এই তথ্য জানা যায়। চেইথারোল কুম্বাবা অনুযায়ী, ৬৬৩ সালের ঠিক আগে এই ঘটনা ঘটেছিল। কিছু কিছু ক্ষেত্রে ওগরি গানকে মেইতেই জনগণের প্রকৃত যুদ্ধের গান হিসাবে উল্লেখ করা হয়েছে। ওগরি সংগীতকে প্রাথমিক মেইতেই সাহিত্যের অন্যতম শ্রেষ্ঠ রচনা হিসেবে বিবেচনা করা হয়।
মনবসা গুরুবার

মনবসা গুরুবার হল পূর্ব ভারতের ওড়িশা রাজ্যের ওড়িয়া হিন্দুদের দ্বারা দ্বারা উদযাপিত একটি ধর্মীয় উৎসব। অন্ধ্র প্রদেশ, ছত্তিশগড়, দক্ষিণ ঝাড়খণ্ড এবং দক্ষিণ পশ্চিমবঙ্গে বসবাসকারী ওড়িয়ারাও বছরের নির্দিষ্ট দিনে এই উতসব পালন ও উদযাপন করেন। এই উৎসবে দেবী মহালক্ষ্মীকে অধিষ্ঠাত্রী দেবী হিসেবে পূজা করা হয়। ভক্তরা বিশ্বাস করেন যে এই ব্রত পালনের সময় দেবী স্বয়ং প্রতিটি বাড়িতে আগমন করেন এবং গৃহে বসবাসকারী মানুষদের দুঃখ ও যন্ত্রণা দূর করে সমৃদ্ধি দান করেন। মার্গাসিরা মাসের প্রতি বৃহস্পতিবার এই ব্রত আচার অনুষ্ঠিত হয়। 
সাধারণভাবে বিশ্বাস করা হয় যে দেবী লক্ষ্মী পরিষ্কার-পরিচ্ছন্নতার প্রতি বিশেষ আকৃষ্ট হন, তাই সকলে তাদের ঘরবাড়ি পুঙ্খানুপুঙ্খভাবে পরিষ্কার করেন এবং জটিল ঝোটি চিতা নকশা দিয়ে তাদের ঘড়বাড়ির সজ্জিত করেন। ঐতিহ্য অনুযায়ী, দেবী গ্রামের সবচেয়ে সুন্দরভাবে সজ্জিত এবং সুরেলা বাড়িতে - ভক্তি, পারিবারিক ঐক্য এবং বৈবাহিক সুখের প্রতীক - স্বাস্থ্য, সুখ এবং সমৃদ্ধির আশীর্বাদ প্রদান করেন।
লক্ষ্মী পুরাণে বর্ণিত দেবী লক্ষ্মীর হিন্দু পুরাণ থেকে এই উৎসবের উৎপত্তি। গ্রন্থ অনুসারে, দেবী লক্ষ্মী একবার শ্রিয়া নামক একজন নিম্নবর্ণের মেথর মহিলার সাথে দেখা করেছিলেন, যা ভগবান জগন্নাথের বড় ভাই বলরামকে ক্ষুব্ধ করেছিল। ফলস্বরূপ, দেবী লক্ষ্মীকে জগন্নাথ মন্দির থেকে বহিষ্কার করা হয়। জগন্নাথ মন্দির হিন্দুদের জন্য চারটি পবিত্র তীর্থস্থানের ( চারধাম ) অন্যতম। দেবী লক্ষ্মী মন্দির ছেড়ে চলে যান। কিন্তু দেবী মন্দির ত্যাগ করার পর তার স্বামী এবং শ্যালককে খাদ্য, জল এবং অন্যান্য সমস্ত সুখ-সুবিধা থেকে বঞ্চিত থাকার এবং তীব্র কষ্ট সহ্য করার জন্য অভিশাপ দেন। "লক্ষ্মী পুরাণ" -এর এই বিশেষ কাহিনী অস্পৃশ্যতার সামাজিক কুফলের বিরুদ্ধে কথা বলে এবং নারীবাদ ও নারী ক্ষমতায়নের বিষয়বস্তু তুলে ধরে। এখানে দেবী লক্ষ্মীকে পুরুষ আধিপত্যের বিরুদ্ধে একটি শক্তিশালী শক্তি হিসেবে চিত্রিত করা হয়েছে। 
এই গল্প থেকে অনুপ্রাণিত হয়ে, ভক্তরা দেবী লক্ষ্মীর পূজা করেন। পুজার মাধ্যমে ভক্তরা দেবীর অপার শক্তি ও আশীর্বাদের মহিমা উদযাপন করেন। এই পূজার মাধ্যমে সমাজে সামাজিক সাম্যের ধারনারও প্রচার হয়।
নিশা বানো

নিশা সিং, যিনি পেশাগতভাবে নিশা বানো নামে পরিচিত, একজন ভারতীয় অভিনেত্রী এবং গায়িকা। তিনি পাঞ্জাবি বিনোদন জগতে কাজ করেন। তিনি "জাট এয়ারওয়েজ ছবির" মাধ্যমে তাঁর পাঞ্জাবি চলচ্চিত্র জীবন শুরু করেন। "অমর সিং চমকিলা" ছিল হিন্দি চলচ্চিত্র জগতে তাঁর অভিষেক ছবি।
নিশা সিং, যিনি নিশা বানো নামেও পরিচিত, ভারতের পাঞ্জাবের মানসায় জন্মগ্রহণ করেন। তিনি পাঞ্জাবের মানসার যোগেশ মেমোরিয়াল পাবলিক স্কুলে তাঁর স্কুলজীবন শেষ করেন। স্কুলজীবনে তিনি শিল্প ও সাংস্কৃতিক কর্মকাণ্ডে খুবই সক্রিয় ছিলেন। তিনি মানসার এসডি কলেজ থেকে স্নাতক সম্পন্ন করেছেন। কলেজ যুব উৎসবে গিদ্ধায় তিনি অনেক পুরস্কার জিতেছেন। পাঞ্জাবি টেলিভিশন ধারাবাহিকে ভগবন্ত মান-এর সাথে অভিনয় করে তিনি টেলিভিশন জগতে পদার্পণ করেন। এরপর তিনি বিন্নু ধিলন এবং করমজিৎ আনমোলের সাথে বিশ্বের বিভিন্ন মঞ্চে কাজ করেছেন। 
নিশা বানো তাঁর অভিনয় জীবন শুরু করেন চ্যানেল এমএইচ১-এ প্রচারিত ""হাসদে হাসাঁদে রাভো"" নামক একটি টিভি অনুষ্ঠানের মাধ্যমে। পরবর্তীতে, তিনি "" জাট অ্যাণ্ড জুলিয়েট "" ছবি দিয়ে তাঁর চলচ্চিত্র যাত্রা শুরু করেন। তিনি ""জাট এয়ারওয়েজ", " ভাজি ইন প্রবলেম ", "জাট বয়েজ - পুট জত্তান দে", " আংরেজ ", " ফের মামলা গাদবাদ গাদবাদ ", "বাজ", " টেশান ", " নিক্কা জাইলদার ", "মাঞ্জে বিস্ত্রে" , পুয়াদা" এবং আরও অনেকের মতো পাঞ্জাবি সিনেমাতে অভিনয় করেছেন। তিনি ২০২৪ সালে ইমতিয়াজ আলীর ছবি "অমর সিং চামকিলা" দিয়ে তার বলিউড অভিনয় জীবন শুরু করেন। 
অভিনয়ের পাশাপাশি, নিশা বানো করমজিৎ আনমোলের সাথে দ্বৈত সঙ্গীত গাওয়ার জন্য বিখ্যাত। তিনি পাঞ্জাবি চলচ্চিত্রের জন্য নেপথ্য গায়িকা হিসেবে বিভিন্ন পাঞ্জাবি গান গেয়েছেন, তার মধ্যে আছে""মর্নি", "মাই চাডতা", "মেরে ওয়ালা জাট"" ।
আনচি মিন

আনচি মিন ( জন্ম ১৪ জানুয়ারী, ১৯৫৭) একজন চীনা-আমেরিকান লেখক। ইনি সান ফ্রান্সিসকো এবং সাংহাই -এর অধিবাসী। তার লিখিত "ট্যু মেমরিস্, রেড আজালিয়া," "দ্য কুকড সিড: আ মেমোয়ার" এবং ছয়টি ঐতিহাসিক উপন্যাস প্রকাশ হয়েছে। তার কথাসাহিত্যে শক্তিশালী নারী চরিত্রের উপর জোর দেওয়া হয়েছে। তার গল্পের উল্লেখযোগ্য নারী চরিত্র চেয়ারম্যান মাও সেতুংয়ের স্ত্রী জিয়াং কিং এবং চীনের শেষ শাসক সম্রাজ্ঞী ডাওগার সিক্সি।
মিনের জন্ম ১৯৫৭ সালের ১৪ জানুয়ারী চীনের সাংহাইয়ে । তার বাবা-মা দুজনেই শিক্ষক ছিলেন। সাংস্কৃতিক বিপ্লব শুরু হওয়ার সময় তার বয়স ছিল নয় বছর। ছোটবেলায়, তিনি লিটল রেড গার্ডসের সদস্য ছিলেন। তার প্রিয় শিক্ষক মাওবাদী বিরোধী বলে অভিযুক্ত হন। তিনি তার বিরুদ্ধে কর্তৃপক্ষের কাছে অভিযোগ করতে বাধ্য হন। 
মিনের বয়স যখন ১৭, তখন তাকে পূর্ব চীন সাগরের কাছে একটি খামারে পাঠানো হয়েছিল। সেখানে তিনি ভয়াবহ পরিস্থিতি সহ্য করেছিলেন।তাকে দিনে ১৮ ঘন্টা কাজ করতে হত। একসময় তার মেরুদণ্ডে আঘাত লাগে। তার ক্যাম্পের কমান্ডার, ইয়ান নামে এক মহিলার সাথে তার প্রেমের সম্পর্ক শুরু হয়েছিল, যদিও তিনি এই প্রেমের জন্য মূলত তার একাকীত্বকে দায়ী করেন।
সেই খামারেই সাংহাই ফিল্ম স্টুডিওর প্রতিভাবান স্কাউটদের একটি দল মিনকে আবিষ্কার করে এবং তার তাকে অভিনেত্রী হওয়ার জন্য নির্বাচিত করা হয়। তিনি ম্যাডাম মাও দ্বারা অনুপ্রাণিত একটি প্রচারণামূলক ছবিতে প্রধান ভূমিকায় অভিনয় করেন কিন্তু, ছবিটি কখনও সম্পূর্ণ হয়নি। মাও সেতুং -এর মৃত্যু এবং জিয়াং কিংয়ের পতনের পর, মিনকে বহিষ্কার করা হয়। তার সাথে খারাপ আচরণও করা হয়েছিল। হতাশাগ্রস্ত হয়ে তিনি আত্মহত্যার কথা ভেবেছিলেন। তার বন্ধু, অভিনেত্রী জোয়ান চেনের সহায়তায় এবং সিঙ্গাপুরে বসবাসকারী তার আত্মীয়র পৃষ্ঠপোষকতায় মিন পাসপোর্ট পেতে সক্ষম হন। এরপর তিনি শিকাগোর স্কুল অফ দ্য আর্ট ইনস্টিটিউটে ভর্তির জন্য আবেদন করেন এবং তিনি মার্কিন যুক্তরাষ্ট্রে চলে যান। যখন তিনি প্রথম সেদেশে প্রবেশ করছিলেন, তখন প্রায় নির্বাসিত হতে যাচ্ছিলেন কারণ তার ভিসা আবেদন অনুযায়ী, তিনি ইংরেজি বলতে পারতেননা। তবে, তিনি ইমিগ্রেশন অফিসারকে রাজি করাতে সক্ষম হন এবং তাকে দেশে প্রবেশের অনুমতি দেওয়া হয়।
মার্কিন যুক্তরাষ্ট্রে চলে আসার পর, মিন একই সময়ে পাঁচটি চাকরি করেছিলেন। কাজের মধ্যেই তিনি "সেসেমি স্ট্রিট" দেখে ইংরেজি ভাষা শিখে নিয়েছিলেন। 
মিন তার উভকামীতার বিষয়ে সর্বদাই খোলামেলা ছিলেন। তার প্রথম স্বামী ছিলেন কিগু জিয়াং নামে একজন চীনা শিল্পী। তাদের একটি মেয়ে ছিল, লরিয়ান, যে স্ট্যানফোর্ড বিশ্ববিদ্যালয়ে পড়াশোনা করেছিল। মিনের মতে, তিনি কিগুকে বিয়ের জন্য প্রলুব্ধ করেছিলেন, যদিও তিনি জানতেন যে মিনের সন্তান নেই, তবুও কিগু তার দ্বারা গর্ভবতী হয়েছিলেন, এবং পরবর্তীতে তাদের বিবাহ ভেঙে যায়।
১৯৯৯ সালে মিন শিক্ষক এবং লেখক লয়েড লফটহাউসকে বিয়ে করেন। তিনি ২০১৪ সালে বিবাহবিচ্ছেদের আবেদন করেন, এবং ২০১৫ সালে তা চূড়ান্ত হয় 
মিন শিকাগোর স্কুল অফ দ্য আর্ট ইনস্টিটিউট থেকে চারুকলায় বিএফএ এবং এমএফএ ডিগ্রি অর্জন করেন।
বর্ষা অশ্বথী

বর্ষা অশ্বথী (পুরো নাম: বর্ষা আর অশ্বথী) (জন্ম: ২২ এপ্রিল ১৯৮৯) একজন ভারতীয় প্রাক্তন দক্ষিন ভারতীয় অভিনেত্রী। তিনি মূলট তামিল ছবিতে অভিনয় করতেন। ২০০৬ সালের মিস চেন্নাই প্রতিযোগিতায় বর্ষা "মিস বিউটিফুল" খেতাব জিতেছিলেন। ২০০৯ সালে, বর্ষা তামিল ছবি "পেরানমাই-এর" মাধ্যমে তার অভিনয়ে জগতে আত্মপ্রকাশ করেন। এই সিনেমাতে প্রখ্যাত অভিনেতা জয়াম রবি তার সহ-অভিনেতা ছিলেন।
মিস চেন্নাই প্রতিযোগিতায় অংশগ্রহণের পর, বর্ষার চলচ্চিত্র জীবন শুরু হয়। পুরস্কারপ্রাপ্ত চিত্র পরিচালক এসপি জননাথনের "পেরানমাই" চলচ্চিত্রের মাধ্যমে তার অভিনয় জততে আত্মপ্রকাশ ঘটে। এই সিনেমায় তিনি একজন এনসিসি মেয়ে তুলসীর চরিত্রে অভিনয় করেছিলেন। যদিও তার অভিনয়ের কোনও প্রাথমিক অভিজ্ঞতা তখন ছিল না কিন্তু তার কাজ প্রসংশা পায়। ২০১২ সালে বর্ষা "নীরপারাভাই" ছবিতে একজন আইপিএস অফিসারের অ্যাগনেসের চরিত্রে অভিনয় করেছিলেন। অভিনেত্রী নন্দিতা দাস এই সিনেমায় তার সহ অভিনেত্রী ছিলেন। বর্ষা পরে "নাগরাজা চোলান এমএ, এমএলএ" নামক ছবিতে অভিনয় করেন। এছাড়াও তিনি তামিল চলচ্চিত্র "পানিভিঝুম মালারভানাম", "এন্দ্রেন্দ্রাম পুন্নাগাই" এবং "ক্যাঙ্গারু চলচ্চিত্রের" জন্য শুটিং করেছিলেন। বর্ষা "ডোন্ট ওয়ারি বি হ্যাপি সিনেমার" মাধ্যমে মালায়ালাম চলচ্চিত্র জগতে আত্মপ্রকাশ করতে প্রস্তুত হন। শাইসন ওসেফ পরিচালিত এই ছবিতে তিনি সাত বিবাহিত দম্পতির একটি রিয়েলিটি শোয়ের একজন টিভি উপস্থাপকের ভূমিকায় অভিনয় করেছেন।
তৃপ্তি ভইর

তৃপ্তি ভইর একজন মারাঠি অভিনেত্রী। তিনি অনেক মারাঠি চলচ্চিত্র এবং টেলিভিশন ধারাবাহিকে কাজ করেছেন। তিনি "আগডবাম" সিনেমায় নাজুকা চরিত্রে অভিনয়ের জন্য বিখ্যাত। তৃপ্তি সবসময়ই হাস্যরসাত্মক চরিত্রের পাশাপাশি গুরুগম্ভীর ধরনের চরিত্রেও স্বাচ্ছন্দ্য বোধ করেন।
তৃপ্তি যশোধাম হাই স্কুল ও জুনিয়র কলেজে পড়াশোনা করেছেন।
মারাঠি অভিনেত্রী তৃপ্তি ভইর মারাঠি থিয়েটার এবং চলচ্চিত্র জগতে পুরোন নাম। মুম্বাইয়ের বাসিন্দা তৃপ্তি মূলধারার চলচ্চিত্রে প্রবেশের আগে থিয়েটারের অংশ ছিলেন। তাঁর অভিনয় যাত্রা শুরু হয়েছিল মঞ্চ দিয়ে, তারপর তিনি টিভি ধারাবাহিকে এবং চলচ্চিত্রে আসেন। কলেজে থাকাকালীন, তিনি নাটক প্রতিযোগিতায় অংশ নিতেন এবং শাস্ত্রীয় নৃত্যও শিখতেন। এই অভিজ্ঞতা পরে তাঁর কাজে লেগেছিল।
তৃপ্তি তাঁর কলেজ জীবনেই সেরা অভিনয়ের জন্য রাজ্য স্তরের পুরস্কার জিতেছিলেন। সুপারহিট নাটক ""সাহি রে সাহি"" ছিল পেশাদার মারাঠি থিয়েটারে তাঁর প্রথম পরিচিতি। তারপর থেকে তিন বছর ধরে তৃপ্তি এই শিল্পের একটি অংশ। তিনি "ইশ্যা", উ"ভাল্তে ভাউরায়া", "তুঝ্যা মাঝ্যা সংসারলা... এবং পলখুনা" -এর মতো চলচ্চিত্রে অভিনয় করেছেন। তাঁর টেলিভিশন ধারাবাহিকগুলির মধ্যে রয়েছে "ভাদালভাত" এবং "চার দিবস সাসুচে" ।
তৃপ্তি সবসময় তাঁর অভিনীত চরিত্রগুলি নিয়ে পরীক্ষা-নিরীক্ষা করার চেষ্টা করেছেন। ""আগদবাম"" চলচ্চিত্রে তিনি মোটা মেয়ে নাজুকার ভূমিকায় অভিনয় করেছিলেন। ট্যুরিং টকিজ: ছবিটি ভ্রাম্যমাণ চলচ্চিত্রের সংস্কৃতির উপর আলোকপাত করে, অর্থাৎ - তাঁবুর (তাম্বু) ভিতরে চলচ্চিত্র প্রদর্শন , যা ধীরে ধীরে শেষ হয়ে যাচ্ছে। চণ্ডীর ট্যুরিং টকিজ মহারাষ্ট্রে এখনও টিঁকে থাকা বিরল টকিজগুলির মধ্যে একটি। তিনি এবং তাঁর ভাই বাবিয়া (চিন্ময় সান্ট) তাদের তাঁবুতে চলচ্চিত্র দেখানোর সংস্কৃতির জন্য খুব গর্বিত, এটি কয়েক দশক ধরে তাঁদের পারিবারিক ব্যবসা।
রাজ্যসভা টিভিতে "তৃপ্তি ভইরের সাথে গুফ্তগু" অনুষ্ঠানে তাঁর সাক্ষাৎকার নেওয়া হয়েছিল। তিনি ব্যাখ্যা করেন যে ট্যুরিং টকিজ কীভাবে ভারতীয় সংস্কৃতির অংশ এবং কেন আমাদের এটি সংরক্ষণ করা উচিত। তাঁর ছবি ""ট্যুরিং টকিজ"" একাডেমি পুরস্কারের সেরা ছবির বিভাগে যোগ্যতার প্রথম রাউণ্ডে ২৯০টি অন্যান্য ছবির সাথে সংক্ষিপ্ত তালিকাভুক্ত হয়েছিল।
পেশাওয়ার চিড়িয়াখানা

পেশাওয়ার চিড়িয়াখানা () পাকিস্তানের অন্যতম বৃহৎ চিড়িয়াখানা এবং পেশাওয়ার শহরের প্রথম চিড়িয়াখানা। এটি ১২ ফেব্রুয়ারি ২০১৮ সালে উদ্বোধন করা হয়েছিল। এটি খাইবার পাখতুনখোয়া সরকার-এর বন, পরিবেশ এবং বন্যপ্রাণী বিভাগ দ্বারা পরিচালিত।
পেশোয়ার চিড়িয়াখানার নির্মাণকাজ আনুষ্ঠানিকভাবে ৩ ফেব্রুয়ারি ২০১৬ সালে শুরু হয়। উদ্বোধনী অনুষ্ঠানে ইমরান খান এবং খাইবার পাখতুনখোয়ার মুখ্যমন্ত্রী পরভেজ খাট্টাক উপস্থিত ছিলেন। চিড়িয়াখানাটি ১৩ ফেব্রুয়ারি ২০১৮ সালে সাধারণ জনগণের জন্য খুলে দেওয়া হয়। এটি পাকিস্তান ফরেস্ট ইনস্টিটিউটের পাশের ২৯ একর জমিতে অবস্থিত। চিড়িয়াখানাটি রাহাতাবাদের মারকাজ-উল-উলুম ইসলামিয়ার পাশে অবস্থিত।
চিড়িয়াখানায় আসা প্রথম পশুগুলোর মধ্যে কিছু লাহোর চিড়িয়াখানা থেকে ২০১৭ সালের অক্টোবর মাসে আনা হয়। এর মধ্যে একটি সিংহ জুটি এবং নীলগাই ও ভারতীয় কৃষ্ণসারসহ বিভিন্ন প্রজাতির শুঁড়ি প্রাণী ছিল। এছাড়াও, খাইবার পাখতুনখোয়ার বিভিন্ন প্রতিষ্ঠান থেকে আরও পশু আনা হয়। এর মধ্যে ধোদিয়াল পিজেন্ট্রি এবং মালাকান্দ জেলার একটি বন্যপ্রাণী পার্ক থেকে আনা চিতা এবং নাথিয়া গালি থেকে আনা একটি এশীয় কালো ভাল্লুক ছিল।
চিড়িয়াখানাটি আনুষ্ঠানিকভাবে ১২ ফেব্রুয়ারি ২০১৮ সালে উদ্বোধন করা হয় এবং সাধারণ জনগণের জন্য উন্মুক্ত করা হয়। তবে, উদ্বোধনের পরপরই বিভিন্ন প্রাণীর মৃত্যুর ঘটনা ঘটে। চিকিৎসা সুবিধার অভাব এবং শহরের ক্রমবর্ধমান তাপমাত্রার কারণে এই প্রাণীগুলো মারা যায়। এর মধ্যে একটি সোনি নামের মেয়ে তুষার চিতা অন্তর্ভুক্ত ছিল, যার একটি ব্লকড ধমনী সময়মতো শনাক্ত করা যায়নি। এছাড়াও, তাপমাত্রা বৃদ্ধির কারণে কমপক্ষে দুটি চিতাবাঘ শাবক মারা যায়।
২০১৮ সালের জুন মাসে, চিড়িয়াখানায় দক্ষিণ আফ্রিকা থেকে তিন জোড়া বেঙ্গল টাইগার আনা হয়। এর পরপরই জিরাফ এবং সাপের ঘর চালু করা হয়।
২০১৮ সালের নভেম্বর মাসে সংযুক্ত আরব আমিরাত থেকে আরবীয় অরিক্স নামে একটি পশুর পাল আনা হয়। এটি চিড়িয়াখানার প্রথম বিপন্ন প্রজাতির শুঁড়ি প্রাণী যা আমদানি করা হয়।
এটি একটি অভ্যন্তরীণ আবাসস্থল নিয়ে গঠিত, যেখানে দর্শনার্থীরা সিংহ দেখতে পারেন। এর পাশাপাশি রয়েছে খোলা পরিখা। বর্তমানে এখানে লাহোর চিড়িয়াখানা থেকে উপহার হিসেবে আনা একটি সিংহ জুটি রয়েছে। এর পাশে অবস্থিত বিয়ার হাউস, যা দুটি পরিখা এবং দুটি অভ্যন্তরীণ অংশে বিভক্ত। এখানে এশীয় কালো ভাল্লুক এবং হিমালয়ান বাদামি ভালুক রাখা হয়। তবে বর্তমানে শুধুমাত্র দুটি এশীয় কালো ভালুক রয়েছে।
চিড়িয়াখানার মাঝখানে অবস্থিত একটি হাঁটার উপযোগী উন্মুক্ত পাখির ঘর। এই প্রদর্শনীটি এখনো সম্পূর্ণ হয়নি। দর্শনার্থীরা এটি কেবল বাইরে থেকে দেখতে পারেন। এখানে বড় সাদখ পেলিকান, বড় ফ্লেমিঙ্গো, মাসকোভি হাঁস, রিং-নেক ফেজান্ট, চুকার তিতির, এশিয়ান হুবারা বাস্টার্ড, ডেমোজিল সারস এবং কালোঝুঁটি সারসসহ অন্যান্য প্রজাতির পাখি রয়েছে।
এটি চারটি ছাদযুক্ত খাঁচা নিয়ে গঠিত, যেখানে পশুদের জন্য অভ্যন্তরীণ আশ্রয়স্থল রয়েছে। এখানে ভারতীয় চিতাবাঘ, লাল বান্দর, ধূসর নেকড়ে এবং বেঙ্গল টাইগার রয়েছে।
চিড়িয়াখানায় উল্লেখযোগ্য অন্যান্য প্রাণীর মধ্যে রয়েছে জিরাফ, ভারতীয় কৃষ্ণসার, সাপশিঙি বনছাগল, ধূসর গোরাল, এশীয় কালো ভাল্লুক, সবুজ ময়ূর, হিমালয়ান গ্রিফন শকুন, পেরেগ্রিন বাজ এবং খৈয়া গোখরা।
পেশোয়ার চিড়িয়াখানায় ২০১৮ সালের ৩০ এপ্রিল চারটি ভারতীয় চিতাবাঘের শাবকের জন্ম হয়। এই শাবকগুলো হাজারা এবং মালাকান্দ অঞ্চলের একটি চিতাবাঘ দম্পতির মাধ্যমে জন্মগ্রহণ করে। 
প্রতিবেদনে উল্লেখ করা হয়, শহরের তাপমাত্রা বেড়ে যাওয়ার কারণে কমপক্ষে দুইটি শাবক মারা যায়। 
এছাড়াও, চিড়িয়াখানায় একটি লামা এবং একটি বাখত্রিয় উটের জন্ম হয়েছে।
নর্থ হারবার স্টেডিয়াম

নর্থ হারবার স্টেডিয়াম হল নিউজিল্যান্ডের নর্থ শোর সিটির আলবানিতে অবস্থিত একটি স্টেডিয়াম। প্রায় এক দশক আলোচনা, পরিকল্পনা এবং নির্মাণের পর এটি ১৯৯৭ সালে খোলা হয়েছিল। রাগবি ইউনিয়ন, অ্যাসোসিয়েশন ফুটবল, রাগবি লিগ এবং বেসবল সবই মূল মাঠে খেলা হয়ে থাকে। প্রতিবেশী ওভাল সিনিয়র ক্রিকেট ম্যাচের আয়োজক হিসেবে খেলেন। স্টেডিয়ামটি বড় ওপেন-এয়ার কনসার্টও আয়োজন করে থাকে।
এটি মিটার ১০ কাপে নর্থ হারবার দলের জন্য হোম গ্রাউন্ড, তাকাপুনায় নর্থ হারবারের আগের হোম ভেন্যু, ওয়ানওয়া ডোমেন থেকে দায়িত্ব নেওয়া। এটি সাধারণত বার্ষিক সুপার রাগবিতে একটি অকল্যান্ড ব্লুজ হোম গেম হোস্ট করে। এটি বেশ কয়েকটি রাগবি ইউনিয়ন এবং রাগবি লিগ আন্তর্জাতিকের আয়োজন হিসেবে খেলেছেন। নিউজিল্যান্ড ওয়ারিয়র্স এনআরএল দল প্রায়ই মাঠে প্রস্তুতি ম্যাচ খেলে। ২০০৫ থেকে ২০০৬/২০০৭ সিজন শেষ হওয়ার পর লিগ দ্বারা তাদের লাইসেন্স প্রত্যাহার না হওয়া পর্যন্ত এটি নিউজিল্যান্ড নাইটসের হোম গ্রাউন্ড ছিল, অন্যথায় অল-অস্ট্রেলিয়ান হুন্দাই এ-লিগে একটি নিউজিল্যান্ড ফুটবল দল। এটি ২০০৮ সালে ফিফা অনূর্ধ্ব-১৭ মহিলা ফুটবল বিশ্বকাপের আয়োজক ছিল। রেডিও কন্ট্রোল কার রেসিং মাঝে মাঝে একটি কারপার্কের পাশে একটি রেসট্র্যাকে অনুষ্ঠিত হয়। ২০ জুন ২০১৫-এ স্টেডিয়াম ফিফা অনূর্ধ্ব-২০ বিশ্বকাপের ফাইনালের আয়োজন করে।
জানুয়ারি ২০১৪ এবং জানুয়ারি ২০১৯ এর মধ্যে, স্টেডিয়ামটি কিউবিই বীমা দ্বারা স্পনসর করা হয়েছিল এবং কিউবিই স্টেডিয়াম বলা হয়েছিল।
অস্ট্রেলিয়ান বেসবল লিগের অকল্যান্ড টুয়াতারা স্টেডিয়ামটিকে তাদের হোম ভেন্যু হিসাবে ব্যবহার করে, ২০১৯ সালে রেসিডেন্স শুরু হয়েছিল, স্টেডিয়ামটিকে বেসবলের জন্য উপযুক্ত করার জন্য সংস্কার করার পরে।
জুলাই ২০২৪ সালে, নতুন এ-লিগ ক্লাব অকল্যান্ড ফুটবল ক্লাব ঘোষণা করে যে তাদের সদর দফতর এবং প্রশিক্ষণ বেস এই স্টেডিয়ামে হবে।
ক্রীড়া ইভেন্টের জন্য এটির অফিসিয়াল ক্ষমতা ২২,০০০ জন। স্টেডিয়ামে ৪টি বসার জায়গা রয়েছে - প্রধান গ্র্যান্ডস্ট্যান্ড, দক্ষিণ দিকে, যেখানে ১২,০০৯ আসন রয়েছে এবং কর্পোরেট সুবিধা রয়েছে; ৭,০০০ আসনের বিপরীতে একটি অনাবৃত স্ট্যান্ড; এবং উভয় প্রান্তে ঘাস বাঁধ যার প্রতিটি আসন ৩,০০০।
তুয়াতারার জন্য একটি বেসবল হীরা যোগ করার জন্য উত্তর-পশ্চিম স্ট্যান্ডের বড় অংশ ভেঙে ফেলার মাধ্যমে ক্ষমতা হ্রাস করা হয়েছিল।
২০১১ রাগবি বিশ্বকাপের আগে একটি মিডিয়া টাওয়ার তৈরি করা হয়েছিল যা অনাবৃত আসনের দিকে এবং গ্র্যান্ডস্ট্যান্ডের দিকে তাকিয়ে ছিল।
স্টেডিয়ামটি ৪টি ৪৫ মিটার লম্বা লাইট টাওয়ার দ্বারা আলোকিত।
নিউজিল্যান্ড ২০০৫ সালে রাগবি বিশ্বকাপ ২০১১ আয়োজন করার জন্য অধিকার জিতেছিল, ২০০৬-এর শেষের দিকে কোন স্টেডিয়ামটি ফাইনাল য়োজনকরার জন্য ব্যবহার করা উচিত তা নিয়ে বিতর্কের সূত্রপাত করে। ইডেন পার্ক এবং স্টেডিয়াম নিউজিল্যান্ড একটি বহিরাগত হিসাবে উত্তর হারবার সঙ্গে দুটি প্রধান বিকল্প হিসাবে বিবেচনা করা হয়। অবশেষে, নিউজিল্যান্ড সরকার সিদ্ধান্ত নিয়েছে যে ইডেন পার্ক ফাইনালটি আয়োজন করবে, নর্থ হারবারকে অফিসিয়াল রিজার্ভ বিকল্প হিসাবে। স্টেডিয়ামের মিডিয়া সুবিধাগুলি ভেন্যুতে আয়োজিত ম্যাচগুলির জন্য আপডেট করা হয়েছিল। মাঠের পশ্চিম দিকে একটি বিশাল সম্প্রচার শহর গড়ে উঠেছিল। এটি প্রথম তলায় ভেন্যু অপারেশন এবং গ্রাউন্ড ঘোষক, দ্বিতীয় তলায় টেলিভিশন এবং রেডিও ভাষ্যকার এবং টেলিভিশন ম্যাচ অফিসিয়ালদের জন্য তিনটি স্তর নিয়ে গঠিত এবং ক্যামেরার জন্য তৃতীয় তলায় একটি রিট্রেসযোগ্য জানালা রয়েছে।
তামঘা-ই-জুরাত

তমঘা-ই-জুরাত পাকিস্তানের চতুর্থ সর্বোচ্চ সামরিক পুরস্কার। পাকিস্তানের মাটিতে বা তার সীমানার বাইরে বিরোধী শক্তির সাথে সশস্ত্র যুদ্ধে নিযুক্ত থাকাকালীন অসাধারণ বীরত্বের জন্য এই সম্মাননা প্রদান করা হয়। পাকিস্তান প্রজাতন্ত্র হওয়ার পর ১৯৫৭ সালে এই পুরস্কারটি প্রতিষ্ঠিত হয়েছিল, তবে এটি ১৯৪৭ সালে পূর্ববর্তীভাবে প্রতিষ্ঠিত হয়েছিল। এই পদকটি বিভিন্ন ধরণের উচ্চ ঝুঁকিপূর্ণ কৌশলগত মিশনের জন্য প্রদান করা হয় যেমন যুদ্ধ, কৌশলগত পুনরুদ্ধার এবং অনুপ্রবেশ এবং পাকিস্তান সেনাবাহিনী, নৌবাহিনী, বিমান বাহিনী এবং আধাসামরিক বেসামরিক সশস্ত্র বাহিনীর সকল পদমর্যাদার, কমিশনড অফিসার এবং নন-কমিশনড অফিসারদের দেওয়া যেতে পারে। বাহিনী যেমন ফ্রন্টিয়ার কর্পস, ফ্রন্টিয়ার কনস্ট্যাবুলারি এবং পাকিস্তান রেঞ্জার্স। অগ্রাধিকারের ক্রম অনুসারে সিতারা-ই-জুরাত-এর নীচে স্থান দেওয়া হয়েছে, তমঘা-ই-জুরাত হল যুক্তরাজ্যের কমনওয়েলথ সম্মান ব্যবস্থায় মিলিটারি ক্রস এবং মার্কিন যুক্তরাষ্ট্রের সম্মানী ব্যবস্থায় সিলভার স্টারের সমতুল্য।
১৯৬৫ সালের ভারত পাকিস্তান যুদ্ধে অবদানের জন্য মেজর জিয়াউর রহমানের সামরিক ইউনিটকে তামঘা-ই-জুরাতও দেওয়া হয়েছিল; পরে তিনি ১৯৭১ সালে পাকিস্তান সেনাবাহিনী থেকে পদত্যাগ করেন এবং পরবর্তীকালে বাংলাদেশের সপ্তম রাষ্ট্রপতি হন।
বধুভু

বধুভু হল একটি ভারতীয় তেলুগু-ভাষা থ্রিলার নাটক টেলিভিশন সিরিজ যা লিখেছেন সাহানা দত্ত এবং পরিচালনা করেছেন পলুরি কৃষ্ণ। শ্রী ভেঙ্কটেশ ফিল্মস এর ব্যানারে শ্রীকান্ত মোহতা এবং মহেন্দ্র সোনি প্রযোজিত, এতে অভিনয় করেছেন অভিকা গোর, আলী রেজা এবং নন্দু। এটি ৮ ডিসেম্বর ২০২৩ ডিজনি+ হটস্টার-এ প্রিমিয়ার হয়েছিল। এই সিরিজটি বাংলা হইচই সিরিজ ইন্দু-এর অফিসিয়াল রিমেক।
ইন্দু একটি রহস্যময় পরিবারে বিয়ে করতে চলেছেন। প্রথমে সঞ্জয়ের সাথে তার বিয়ে হওয়ার কথা ছিল কিন্তু তার বোন ভানু তার সাথে পালিয়ে যায়। বিয়ের আগের রাতে তার পরিবার বরের পরিবারের কাছ থেকে উপহার পায়। এর মধ্যে একটি কাঁঠাল রয়েছে যা মনে হয় সেলাই করা হয়েছে। পরিবার এটি একটি পাতা খুঁজে পেতে এটি খোলে।
ইন্দু পাতা নিয়ে তার নানীর কাছে যায় এবং জিজ্ঞেস করে এটা কী, যা চরম বিষাক্ত শয়তানের তূর্য। অন্যদিকে, আনন্দের পরিবারও উত্তেজনাপূর্ণ কারণ তিনিও তিনটি বিয়ে করার ব্যর্থ প্রচেষ্টা করেছিলেন এবং উভয় পরিবারই কোনো বাধা ছাড়াই বিয়েটি সম্পন্ন করতে চায়।
বিয়ের পরে এবং অনুষ্ঠানের মধ্যে, ইন্দু অনেক সন্দেহজনক ঘটনার সম্মুখীন হয় যা তাকে তার সমস্ত শ্বশুরবাড়ির উপর সন্দেহের দিকে নিয়ে যায়। এর মধ্যে, তার বোনের আত্মহত্যার খবর পরিবারে ঝড় তুলেছে এবং ইন্দু এই সিদ্ধান্তে পৌঁছেছে যে এই সমস্ত ফ্যাসাদের পিছনে রয়েছে আর্য।
সিরিজটি হল তেলুগু ২০২১ সালের হোইচোই সিরিজ "ইন্দু" এর রিমেক, সায়ন্তন ঘোষাল পরিচালিত। সিরিজের প্রধান ফটোগ্রাফি অভিকা গোর, আলি রেজা এবং নন্দু কাস্টে যোগ দিয়ে শুরু হয়েছিল। সিরিজটি ঘোষণা করেছে ডিজনি+ হটস্টার।
সিরিজটি "১২৩তেলুগু" এবং "এবিপি দেশম" দ্বারা পর্যালোচনা করা হয়েছে, যারা এটিকে ৫ এর মধ্যে ২.৭৫ স্টার দিয়েছে। "হিন্দুস্তান টাইমস" এবং "ওটিটিপ্লে" সিরিজটিকে তাদের রিভিউতে ৫ টির মধ্যে ৩ স্টার রেট দিয়েছে।
অর্ডার অব দ্য যুগোস্লাভ স্টার

দ্য অর্ডার অফ দ্য যুগোস্লাভ স্টার ছিল যুগোস্লাভিয়ায় পুরস্কৃত সর্বোচ্চ জাতীয় মেধার আদেশ। এটি চারটি শ্রেণীতে বিভক্ত ছিল। সর্বোচ্চ শ্রেণী, "যুগোস্লাভ গ্রেট স্টার" ছিল যুগোস্লাভিয়ায় ভূষিত সর্বোচ্চ রাষ্ট্রীয় অলঙ্করণ। দেশগুলির মধ্যে শান্তি ও সহযোগিতার উন্নয়ন এবং শক্তিশালীকরণের জন্য এই আদেশটি বেশিরভাগ বিদেশী রাষ্ট্রপ্রধানদের দেওয়া হয়েছিল।
দ্য অর্ডার অফ দ্য যুগোস্লাভ স্টার সার্বিয়া এবং মন্টিনিগ্রোতে মেধার দ্বিতীয় সর্বোচ্চ ক্রম ছিল।
যুগোস্লাভ স্টার অর্ডার অফ দ্য ইউগোস্লাভিয়ার প্রেসিডেন্ট জোসিপ ব্রোজ টিটো ১ ফেব্রুয়ারী ১৯৫৪ সালে প্রতিষ্ঠা করেছিলেন এবং এর চারটি শ্রেণী ছিল। সর্বোচ্চ শ্রেণী, যুগোস্লাভ গ্রেট স্টার, "দুই দেশের মধ্যে শান্তিপূর্ণ ও বন্ধুত্বপূর্ণ সহযোগিতার উন্নয়ন ও সুসংহতকরণে অসামান্য যোগ্যতার জন্য" বিদেশী রাষ্ট্রপ্রধানদের উদ্দেশ্যে করা হয়েছিল। প্রথম এ ধরনের আদেশ ইথিওপিয়ার সম্রাট হাইলে সেলাসির কাছে পেশ করা হয়।
অর্ডার অব দ্য নাইল

দ্য অর্ডার অফ দ্য নাইল ১৯১৫ সালে প্রতিষ্ঠিত হয়েছিল এবং ১৯৫৩ সালে রাজতন্ত্র বিলুপ্ত না হওয়া পর্যন্ত এটি মিশরের রাজ্যের অন্যতম প্রধান অর্ডার (সজ্জা) ছিল। তারপর এটি মিশর প্রজাতন্ত্রের সর্বোচ্চ রাষ্ট্রীয় সম্মান হিসাবে পুনর্গঠিত হয়।
১৯১৫ সালে মিশরের সুলতান হুসেন কামেল দেশের জন্য দরকারী সেবা প্রদানকারী ব্যক্তিদের পুরস্কার প্রদানের জন্য আদেশটি প্রতিষ্ঠা করেছিলেন। এটি অর্ডার অফ ইসমাইলের নীচে স্থান পেয়েছে এবং প্রায়শই মিশরে কর্মরত ব্রিটিশ অফিসার এবং কর্মকর্তাদের পাশাপাশি বিশিষ্ট মিশরীয় নাগরিকদের পুরস্কৃত করা হয়েছিল।
১৯৫৩ সালে মিশর একটি প্রজাতন্ত্র হওয়ার পর মিশরের সর্বোচ্চ রাষ্ট্রীয় সম্মান হিসাবে পরিবেশন করার জন্য অর্ডার অব দ্য নাইলকে পুনর্গঠন করা হয়েছিল।
হিরো অব দ্য রিপাব্লিক

হিরো অব দ্য রিপাব্লিক () একটি উত্তর কোরিয়ার সম্মানসূচক শিরোনাম খেতাব। এটি ৩০ জুন ১৯৫০ সালে কোরিয়ান গণপ্রজাতন্ত্রের হিরো হিসাবে তৈরি করা হয়েছিল () এটি ছিল দেশে তৈরি প্রথম শিরোনাম খেতাব। কোরিয়ান যুদ্ধ শুরু হওয়ার মাত্র পাঁচ দিন পরে তৈরি হওয়া সত্ত্বেও, সংযোগটি ঘটনাগত বলে মনে হচ্ছে। যুদ্ধের সময় ৫৩৩ জনকে হিরো অফ দ্য রিপাবলিক পুরস্কার দেওয়া হয়েছিল, এবং তারপর থেকে আরও অনেকে পেয়েছেন।
পদকটি জং চোন-পা দ্বারা ডিজাইন করা হয়েছিল, যিনি শ্রমের নায়ক, জাতীয় পতাকা এবং উত্তর কোরিয়ার প্রতীক সহ অন্যান্য নকশাও করেছিলেন।
হাকা

হাকা ( , ; একবচন "হাকা", মাওরি এবং নিউজিল্যান্ড ইংরেজি উভয় ভাষায়) হল মাওরি সংস্কৃতির বিভিন্ন ধরনের আনুষ্ঠানিক নৃত্য । হাকা একটি পরিবেশনা শিল্প, যা প্রায়শই একটি দল দ্বারা পরিবেশিত হয়, জোরালো অঙ্গভঙ্গি ও সঙ্গীতের সাথে ছন্দময়ভাবে চিৎকার করে এবং মাটিতে পা দাবিয়ে নাচটি পরিবেশন করা হয়। ঐতিহ্যগতভাবে পুরুষ ও মহিলা উভয়ের দ্বারাই মাওরি সংস্কৃতির বিভিন্ন সামাজিক অনুষ্ঠানে হাকা পরিবেশিত হয়ে থাকে । এগুলি বিশিষ্ট অতিথিদের স্বাগত জানাতে বা দুর্দান্ত সাফল্য, অনুষ্ঠান বা অন্ত্যেষ্টিক্রিয়ার স্বীকৃতি জানাতে করা হয়।
কাপা হাকা গ্রুপ স্কুলে প্রচলিত। প্রধান মাওরি পরিবেশন শিল্পকলা প্রতিযোগিতা "তে মাতাতিনি" প্রতি দুই বছর অন্তর অনুষ্ঠিত হয়।
আন্তর্জাতিক ম্যাচের আগে প্রতিপক্ষকে চ্যালেঞ্জ জানাতে নিউজিল্যান্ডের ক্রীড়া দলগুলির হাকা পরিবেশনের অভ্যাস বিশ্বজুড়ে এই নৃত্যটিকে আরও ব্যাপকভাবে পরিচিত করেছে। এই ঐতিহ্যটি শুরু হয়েছিল নিউজিল্যান্ড নেটিভ ফুটবল দলের সফরের সাথে এবং নিউজিল্যান্ড রাগবি ইউনিয়ন দল (All Blacks নামে পরিচিত) ১৯০৫ সাল থেকে ঐতিহ্যটি বয়ে নিয়ে যাচ্ছে। যদিও পুরুষ যোদ্ধাদের ঐতিহ্যবাহী যুদ্ধের প্রস্তুতির সাথে সম্পর্কযুক্ত, তবে হাক্কা সাধারণত যুদ্ধের নাচ, এই ধারণাকে মাওরি পণ্ডিতরা ভুল বলে মনে করেন, পাশাপাশি, মাওরি সম্প্রদায়ের বাইরের ব্যক্তিদের দ্বারা হাকার ভুল পরিবেশনও অনুচিত বলে গণ্য হয়।
টেকলা স্ট্রাকচারস

টেকলা স্ট্রাকচারস একটি বিল্ডিং ইনফরমেশন মডেলিং (বিআইএম) সফটওয়্যার, যা বিভিন্ন ধরনের নির্মাণ সামগ্রী যেমন স্টিল, কংক্রিট, কাঠ এবং কাঁচের কাঠামো মডেল করতে সক্ষম।
এই সফটওয়্যার ব্যবহার করে স্ট্রাকচারাল ডিজাইনার এবং ইঞ্জিনিয়াররা থ্রিডি মডেলিং-এর মাধ্যমে একটি ভবনের কাঠামো এবং এর উপাদান ডিজাইন করতে পারেন। তারা টুডি ড্রয়িং জেনারেট করতে পারেন এবং বিল্ডিং সম্পর্কিত তথ্য অ্যাক্সেস করতে পারেন। টেকলা স্ট্রাকচারস এর পুরানো নাম ছিল Xsteel (যেখানে X X Window System থেকে এসেছে, যা Unix GUI-এর ভিত্তি)।
টেকলা স্ট্রাকচারস নির্মাণ শিল্পে স্টিল এবং কংক্রিটের ডিটেইলিং, প্রিকাস্ট এবং কাস্ট-ইন-সিটু কাজে ব্যবহৃত হয়। সফটওয়্যারটি ব্যবহারকারীদের কংক্রিট বা স্টিলের থ্রিডি মডেল তৈরি এবং ম্যানেজ করতে সাহায্য করে এবং ধারণা থেকে ফ্যাব্রিকেশন পর্যন্ত প্রক্রিয়াগুলো নির্দেশ করে।
এই সফটওয়্যারে শপ ড্রয়িং তৈরির প্রক্রিয়া স্বয়ংক্রিয়। এটি বিভিন্ন কনফিগারেশন এবং লোকালাইজড এনভায়রনমেন্টে উপলব্ধ।
টেকলা স্ট্রাকচারস বড় মডেল সমর্থন করতে পারে এবং একাধিক ব্যবহারকারী একই সময়ে কাজ করতে পারে। তবে এটি তুলনামূলকভাবে ব্যয়বহুল, শিখতে সময়সাপেক্ষ এবং পুরোপুরি কাজে লাগানো জটিল। এটি AutoCAD, Autodesk Revit, DProfiler, এবং অন্যান্য BIM সফটওয়্যারের সাথে প্রতিযোগিতা করে। টেকলা স্ট্রাকচারস Industry Foundation Classes (IFC) কমপ্লায়েন্ট।
ইঞ্জিনিয়াররা স্টেডিয়াম, অফশোর স্ট্রাকচার, পাইপ র‍্যাক স্ট্রাকচার, কারখানা, আবাসিক ভবন, সেতু এবং আকাশচুম্বী ভবনের মডেলিংয়ের জন্য টেকলা স্ট্রাকচারস ব্যবহার করেন।
স্কটীয় জাতি

স্কটীয়, স্কটদেশীয় বা স্কট্‌স (, ) স্কটল্যান্ডের অধিবাসী একটি নৃগোষ্ঠী ও জাতি। ঐতিহাসিকভাবে, তারা প্রারম্ভিক মধ্যযুগে পিক্ট ও গ্যাল নামক দুটি কেল্টীয় জনগোষ্ঠীর সংমিশ্রণ থেকে উদ্ভূত হয়েছিল, যারা ৯ম শতকে স্কটল্যান্ড রাজ্য (বা আলবা রাজ্য) প্রতিষ্ঠা করেছিল। পরবর্তী দুই শতাব্দীতে স্ট্রাথক্লাইডের কেল্টীয় ভাষাভাষী কুম্ব্রীয় এবং নর্থামব্রিয়ার জার্মানিক ভাষাভাষী অ্যাঙ্গেলরা স্কটল্যান্ডের অংশ হয়ে ওঠে। উচ্চ মধ্যযুগে, ১২শ শতকের ডেভিডডীয় বিপ্লব চলাকালীন, কিছু সংখ্যক নর্মান অভিজাত নিম্নভূমিতে বসতি স্থাপন করে। ১৩শ শতকে পশ্চিম দ্বীপপুঞ্জের নর্স-গ্যালরা এবং ১৫শ শতকে উত্তর দ্বীপপুঞ্জের নর্সরা স্কটল্যান্ডের অংশ হয়ে ওঠে।
আধুনিক ব্যবহারে “স্কট্‌স”, “স্কটদেশীয়” বা “স্কটীয় জাতি” বলতে তাদের বোঝায় যাদের ভাষিক, সাংস্কৃতিক, পারিবারিক বংশানুক্রমিক বা জিনগত উৎস স্কটল্যান্ড থেকে উদ্ভূত। লাতিন শব্দ "" মূলত গ্যালদের বোঝাতে ব্যবহার করা হত, তবে পরে এটি স্কটল্যান্ডের সব বাসিন্দাকে বোঝাতে ব্যবহৃত হতে থাকে। “স্কচ” () শব্দটি কিছু মানুষের কাছে অবমাননাকর বলে বিবেচিত হলেও এটি স্কটীয় জনগণকে বোঝাতে জন্য ব্যবহৃত হয়েছে, তবে বর্তমানে এটি মূলত স্কটল্যান্ডের বাইরের বাসিন্দাদের ক্ষেত্রে ব্যবহৃত হয়।
স্কটীয় বংশোদ্ভূত মানুষ অনেক দেশে বসবাস করেন। উজান ও ভাটি পরিষ্করণ, ব্রিটিশ সাম্রাজ্যর বিভিন্ন স্থানে স্কটীয় প্রবসন এবং পরবর্তীকালে শিল্পের পতন ও বেকারত্ব দ্বারা প্রভাবিত অভিবাসনের ফলে স্কটীয় ভাষা ও সংস্কৃতির প্রসার লাভ করে। স্কটীয়দের কিছু বড় জনগোষ্ঠী নয়াবিশ্বের উত্তর ও দক্ষিণ আমেরিকা, অস্ট্রেলিয়া ও নিউজিল্যান্ড অঞ্চলে বসতি স্থাপন করে। স্কটল্যান্ডের বাইরে স্কটীয় বংশোদ্ভূত মানুষের সর্বাধিক ঘনত্ব রয়েছে কানাডার নোভা স্কটিয়া ও প্রিন্স এডওয়ার্ড দ্বীপে, নিউজিল্যান্ডের ওটাগো ও মুরিহিকু অঞ্চলে এবং যুক্তরাজ্যের উত্তর আয়ারল্যান্ড ও ফকল্যান্ড দ্বীপপুঞ্জে। স্কটদেশীয় বংশোদ্ভূত মানুষের সংখ্যার দিক থেকে কানাডায় বিশ্বের সর্বোচ্চ সংখ্যক মাথাপিছু স্কটীয় বংশধর রয়েছে এবং সংখ্যার দিক থেকে এটি যুক্তরাষ্ট্রের পর দ্বিতীয় বৃহত্তম।
পীরগঞ্জ সরকারি টেকনিক্যাল স্কুল ও কলেজ, রংপুর

পীরগঞ্জ সরকারি টেকনিক্যাল স্কুল এন্ড কলেজ রংপুর জেলার পীরগঞ্জ উপজেলার একটি সরকারি কারিগরি প্রতিষ্ঠান। ২০২১ সালে আলমপুরে এটি প্রতিষ্ঠিত হয়। বর্তমানে এখানে ৬১৭ জন শিক্ষার্থী অধ্যায়নরত আছে।
২০২৪ সালের তথ্য অনুযায়ী এইচএসসি ভোক কোর্সে ৭৭ জন, এসএসসি (ভোকেশনাল) কোর্সে ২৪৫ জন, প্রি- ভোক কোর্সে ২৯৫ জন মিলে মোট ৬১৭ জন শিক্ষার্থী শিক্ষাগ্রহণ করছে।